Luc'hskeudennerezh - Wikipedia\n(Adkaset eus Foto)\nIjiner al luc'hskeudennerezh\nAr luc'hskeudennerezh (pe ar fotografiezh) a zo :\nur rummad teknikoù da enrollañ skeudennoù ;\nun arz, ur brank deus Arzoù ar Gweled, met ivez ur skiant hag a implij an teknikoù-se.\n1 Teknikoù al luc'hskeudenniñ\n2 Istor al luc’hskeudennerezh\n3.2 Ijinañ ar film negativel\n3.3 Ijininañ ar film gwevn\n3.4 Ijinañ Ar film 35 mm hag ar binvioù bihan o furmad\n3.5 Ijinañ ar pozitif eeun\n3.6 Un adstumm, al luc’hskeudennerezh bosek\n3.7 Al luc’hskeudennerezh niverel\n3.8 Al luc’hskeudennerzh steredoniel\n4 Un nebeud luc'hskeudennerien brudet-mat\nTeknikoù al luc'hskeudenniñ[kemmañ | kemmañ ar vammenn]\nIstor al luc’hskeudennerezh[kemmañ | kemmañ ar vammenn]\nAbaoe m’eo bet krouet, da lavaret eo kant dek vloaz ha tri-ugent zo, ez eus gallet tennañ splet eus nevezadurioù a-leizh teknologiezhioù ha teknikoù war tachennoù an optik, ar gimiezh, ar mekanikerzh, an tredan, an elektronik hag ar stlennegezh.\nIjinañ[kemmañ | kemmañ ar vammenn]\nPoint de vue du Gras, disoc’h kentañ eus un taol-arnod gant Joseph Nicéphore Niépce. Diskouez a ra ar luc’hskeudenn-mañ ul lodenn eus ti Niépce. Luc’hskeudennet e oa bet ar gwel kaer e 1826.\nAbaoe pell amzer e oa anavezet an div anadenn a oa ezhomm evit kaout luc’hskeudennoù. Abaoe Aristoteles e ouied lakaat ar gwirvoud en ur voest ; trawalc’h e oa ober un toull bihan(stenop) en ur « gambr du » (camera obscura) evit gwelet ur skeudenn eilpennet war foñs gwenn ar voest. Gouzout a ouie an alkimiourien ivez ez a ar gloridenn arc’hant da zuañ abalamour d’ar gouloù. War-du 1780 e teuas Jacques Charles, anavezetoc’h p’en doa ijinet an aerlestr c’hwezet gant hidrogen, a-benn da sonnañ, met un doare dibad, un drolinenn a veze lakaet da zont war wel gant argerzh ar gambr du war un tamm paper spluiet a gloridenn arc’hant (AgCl). Thomas Wedgwood (1771-1805) a reas arnodennoù peuzheñvel gant an nitrat arc’hant (AgNO3.) ; sevel a reas ur c’hounskrid diwar-benn an dra-se e 1802. Evit John Herschel, deskrivañ a reas perzhioù an hiposulfit natriom (Na2S2O3, 5H2O,), deuet da vezañ ar stabilaer, e1819.\nJoseph Nicéphore Niépce, ur ijinadennour eus Chalon-sur-Saône, a veskas an tri doare-ober-se evit stabilaat skeudennoù (a galite etre) war blakennoù staen goloet a der-douar Judea, ur seurt koultron naturel a galeta ouzh ar gouloù (1826 pe 1827) ; Al luc’hskeudenn gentañ a ziskouez unan eus kazelioù e di e Saint-Loup-de-Varennes (Saône-et-Loire). Gwelet e vez al luc’hskeudenn-se e Skol-veur Austin, en Texas, abaoe 1963, pa oa bet roet gant Helmut Gernsheim roet d’an ensavadur-se. . Ma vez sellet mat ouzh ar skeudenn-mañ e weler eo dibar ar sklêrijennañ warni. Meur a eurvezh, evit gwir, e oa padet ar paouezadenniñ (soñjal a reer e oa padet ar paouezadenniñ etre 14 ha 18 eurvezh) ; gant an heol e oa bet sklêrijennet ar voger war an tu dehou da gentañ, ar voger war an tu kleiz diwezhatoc’h en devezh.\nPa oa aet Nicéphone d’an Anaon e 1833 e kendalc’has Louis Jacques Mandé Daguerre da wellaat an doare-ober. Dizoloet e oa bet gantañ pennaenn diskuliañ ar skeudenn da zont. Kavout a reas Daguerre an tu da verraat ar frapad paouezadenniñ. War-dro dek munut a oa trawalc’h neuze. E 1839 en doa lakaet ar gouzieg ha kannad François Arago da anavezout e ijinadenn. Hemañ a zegasas e damm skoazell dezhañ.\nE 1839 e oa bet kinniget ijinadenn Daguerre, an dagerotip, da Akademiezh skiantoù Frañs. Er bloavezh-se eo e vez lavaret neuze e oa bet krouet al luc’hskeudennerezh. Gwellaet e oa bet ijinadenn Nièpce, evit gwir, ha netra ken. Dont a reas ar Stad c’hall da vezañ perc’henn an ijinadenn dre baeañ ul leve-bevañ bloaziek a 6000 lur da z-Daguerre hag a 4000 lur da Isidore Nièpce, mab da Nicéphore, ha reiñ a reas an ijinadenn e donezon d’ar « bed » da c’houde.\nGant an dagerotip e teued a-benn da gaout skeudennoù goude un hantereurvezh paouezadenniñ « hepken » (pa vez digoumoul an oabl). Abalamour da se eo un tammig arvarus tapout luc’hskeudennoù : ar straedoù e Pariz a seblant bezañ didud, ha pa vefe tud a-leizh enno pa oa bet tapet al luc’hskeudennoù. Ne vern, krouet e oa bet al luc’hskeudennerezh. Al luc’hskeudenn gentañ o taolenniñ tud a vo graet diwezhatoc’hik : ur c’hoarer-straed o koarañ botoù un tremeniad. Difiñv ha diflach e oa chomet an daou zen e-pad un nebeud munutennoù.\nEmdreiñ[kemmañ | kemmañ ar vammenn]\nEmdreiñ a reas buan-kenañ al luc’hskeudennerezh da c’houde. Disoc’h an enklaskoù, evit gwir, a voe akuitizet gant ar Stad c’hall ha pep hini en doa gallet buan-kentañ gwellaat al luc’hskeudennerezh.\nE berr gomzoù, gallout a c’haller rummañ an araokadennoù e teir lodenn :\nBerraat an frapad paouezadenniñ dre greskiñ :\nkizidigezh al lurelloù kizidik,\ngoulaouusted al lagadoù ;\ngwelaat stabilted an tennadennoù ;\nEunaat an implij eus al luc’hskeudennerezioù, dre grouiñ :\nluc’hskeudennoù skañvoc’h-skañvañ ha marc’hamatoc’h-marc’hadmatañ,\ndileizhadoù stabil, ar pezh a vire ouzh an dud da zornata produioù kimiek,\nkregiñ da implijout an urzhiataerezh, gant niverelaat ar skeudennoù, da lavaret eo al « luc’hskeudennoù niverel ».\nIjinañ ar film negativel[kemmañ | kemmañ ar vammenn]\nUl luc’hskeudenn dres goude ma oa tennet eus ur soubadur kimiek.\nWilliam Henry Fox Talbot (1800-1877) a reas enklaskoù ivez adalek 1833, pa oa Niépce ha Daguerre oc’h ober kemend-all. E 1840 en doa krouet ar « c’halotip, un argerzh negativel-pozitivel a roe an tu da liesskignañ skeudennoù.\nEnklaskoù all a oa bet graet da c’houde hag e-se e oa bet gwellaet perzhioù ar skeudennoù tamm-ha-tamm, kizidigezh al lurelloù tener, hag eeunaat ar skeudtapañ ; 1847 « argerzh an albumin » (Claude Félix Abel Niépce de Saint-Victor, ur c’henderv da Nicéphore), 1850 « argerzh gant kolodion gleb » ha 1851 « ambrotip » (Frederick Scott Archer), 1852 « ferotip » (Adolphe-Alexandre Martin).\nFélix Tournachon, anavezet gwelloc’h dre e lesanv « Nadar », a reas un implij kenwerzhel anezhañ. Poltredoù eus pennoù-bras ar mare-se a reas, hag e 1858 al luc’hkeudenn gentañ dre nij e Bièvres : ul luc’hskeudenn eus Pariz a dapas e bourzh un aerlestr.\nIjininañ ar film gwevn[kemmañ | kemmañ ar vammenn]\nAl luc’hskeudennoù kentañ (gwenn ha du pe aotokrom) a veze graet war plakennoù gwer bras, pounner ha bresk-mat. E 1884 ez ijinas George Eastman lurelloù kizidik ha gwevn : ar film e keluloid. Gallout a raed stokañ meur a skeudenn warnañ e-barzh ar benveg-luc’hskeudenniñ. Distroadet e voe ar plakennoù gwer neuze. Gant ar binvioù luc’hskeudenniñ a oa deuet da vezañ bihanoc’h e oa aesoc’h tapout skeudennoù (hogos) e pep lec’h hag e kement degouezh zo. Ar C’hodak a vo ar benveg-luc’hskeudenniñ kentañ a oa bet aozet gant ar gompagnunezh Eastman. Gallout a raed enrollañ ur c’hant skeudenn bennak war ur skor gwevn. Ur wech louc’het ar filmoù, ar binvioù a veze adkaset da Rochester (NY) ma vezent diskuliet. Ur wech tennet al luc’hskeudennoù e vezent adkaset d’ho perc’henn, asambles gant ar benveg adkarget.\nIjinañ Ar film 35 mm hag ar binvioù bihan o furmad[kemmañ | kemmañ ar vammenn]\nE 1909 e oa bet ar Gall Étienne Mollier gant ar soñj da implijout ar film Patrom:Unitéen e venveg luc’hskeudenniñ lesanvet ar Cent-Vues, un benveg « godell » a dape kant luc’hskeudenn 18/Patrom:Unvez diouzh renk. Ar Cent-Vues a voe produet e 1910 ha garedonet e oa bet gant ar Vedalenn aour er Genstrivadeg Lépine. Kenwerzhekaet e oa bet met ne reas ket berzh-kaer . E 1913 e savas Oskar Barnack kentpatrom kentañ al Leica, a voe kenwerzhekaet adalek 1925 hag a oa bet an hini kentañ eus ar binvioù a rae er furmad 24 x 36 mm, a oa bet implijet peurliesañ betek dibenn an Patrom:Xxvet kantved.\nIjinañ ar pozitif eeun[kemmañ | kemmañ ar vammenn]\nWar-dro 1948 e savas an doktor Edwin H. Land ar benveg kentañ da ziskuliañ war ar prim, ar Polaroid, hag e 1962 e azasaas ar argerzh ouzh al liv. Ar stummoù kentañ eus ar polaroid a oa un etrenegatif enno. Er bloavezhioù 1980 e oa bet gwellaet an teknik evit chom hep ober gant an etrenegatif hag evit kaout ur pozitif eeun gwirion.\nUnan eus an enklaskoù kentañ war al luc’hskeudennerezh eo koulskoude. Labourat a raio ar Gall Bayard war an dra-se war-dro 1838-1839, e-keit ma oa Niépce ha Daguerre o plediñ gant an dagerotip. Anavezout a reer Bayard peogwir en doa graet an emboltred kentañ (zo anvet « l'Autoportrait en noyé ») dre implijout an teknik-se.\nUn adstumm, al luc’hskeudennerezh bosek[kemmañ | kemmañ ar vammenn]\nDre ma oa bet ijinet ar stereoskopiezh a-raok al luc’hskeudennerezh (Wheatstone, 1838), o doa kroget luc’hskeudennerien da dapout luc’hskeudennoù bosek adalek 1841. Graet e oa daou baouezadur diouzh renk met gortozet e oa ur pennadig etre an daou skeudtapadur. Evit ar poltredoù ne oa ket posupl d’ober an daou skeudtapadur e div wech hag evit se e oa bet savet luc’hskeudennerezioù gant daou lagad adalek ar bloavezhioù 1850.\nAl luc’hskeudennerezh niverel[kemmañ | kemmañ ar vammenn]\nGant an teknikoù urzhiataerezh e c’haller treuzfurmiñ ur skeudenn en un heuliad poentoù, ar pikseloù, a vez dewerzhet o ferzhioù dre sifroù. Gant an niverelaat ez eo posupl da adsevel ar skeudennoù diouzh an druilh war trobarzhioù urzhiataerezh azasaet : gallout a reer evel-se tretañ anezho gant meziantoù tennañ hag eilaozañ ha goude moullañ pe skignañ anezho er furmad niverel.\nDiaes eo plediñ gant an deknologiezh-se, zo disheñvel-mik diouzh an argerzhoù fizik-ha-kimiek kentañ, abalamour da empentiñ kaptorioù elektronek ar skeudenn a gemer lec’h ar film. Emdreiñ a ra buan-kenañ diarunusted ar pikseloù, da lavaret eo an niver a bikseloù a c’haller genel dre skeudenn hag ar gizidigezh. N’eo ket dister dra an niver a fotositoù dre vilimetr-karrez, ha pa vefe perzhded ar skeudenn, evel evit an teknikoù kozh, diouzh arventennoù niverus all, evel ment ar c’haptor, a glot gant galloud disrannañ al lagadoù implijet. En ur implijout un hevelep lagad eo gwelloc’h perzhded al luc’hskeudennoù graet gant ur c’haptor 12 milion a bikseloù furmad leun eget ar re a vez graet gant kaptor ur benveg niverel, dezhañ an hevelep niver a bikseloù.\nGant al luc’hskeudennerezh niverel e c’haller eiltretañ hag eilaozañ ar skeudennoù gant un urzhiataer hag ur meziant tretañ niverel. Gant ar meziantoù-se e c’haller krouiñ diouzh e c’hoant, adalek reizhañ ar goulou, an dargemm pe al liv betek an eilaozañ pe ar c’henaozañ skeudennoù.\nGant ar rouedadoù kehentiñ, ar Genrouedad hag ar servijoù kumuniezhel a luc’hskeudennoù enlinenn a oa deuet war-wel e 2003 e vez implijet al luc’hskeudennerezh niverel e meur a zoare. Gant ar blogoù hag ar servijoù rannañ luc’hskeudennoù evel Pikeo pe Flickr, e c’hall al luc’hskeudennerienn verdeerien kaout binvioù ha servijoù evit kehentiñ, eskemm pe diskouez o luc’hskeudennoù niverel d’o familh, d’o mignoned, da dud o c’humuniezh pe d’an dud er bed ed a-bezh. Gant ar servijoù e vez kinniget doareoù korvoiñ enlinenn a-leizh : merañ an darempredoù, kinnigoù luc’hvannoù, lec’hiadur douaroniel, h.a. An arzourien hag ar vichereien a gav o c’hont peogwir e vez muioc’h a dud o selaou pe o welet anezho, kalz muioc’h eget ma vefent dirak tud en ul lec’h bennak.\nAr merkoù luc’hskeudennerezioù niverel zo : Canon, Fujifilm, Kodak, Leica, Nikon, Olympus, Panasonic, Pentax, Samsung, Sony\nAl luc’hskeudennerzh steredoniel[kemmañ | kemmañ ar vammenn]\nUn teknik eo a vez implijet er steredoniezh, a dalvez da luc’hskeudenniñ an astroù.\nUn nebeud luc'hskeudennerien brudet-mat[kemmañ | kemmañ ar vammenn]\nPennad dra ar munud : Roll al luc'hskeudennerien.\nFestivalioù[kemmañ | kemmañ ar vammenn]\nSaloñs al luc'hskeudennerezh 2010 e Pariz\nRummad gouestlet : Mirdi pe palier al luc'hskeudennoù\nVisa pour l'image, festival etrebroadel ar fotokazetennerezh e Perpinyà (Lec'hienn ofisiel)\nEmgavioù etrebroadel al luc'hskeudennerezh en Arle (lec'hienn ofisiel)\nMiz al luc'hskeudennoù, e Pariz, bep daou vloaz (Lec'hienn ofisiel)\nSaloñs al luc'hskeudennoù, e Pariz (Lec'hienn ofisiel)\nPariz Luc'hskeudennoù, e Pariz (Lec'hienn ofisiel)\nFestimago e Vilafranca de Mar (Lec'hienn ofisiel))\nSaloñs ADPS, e Pariz (Lec'hienn ofisiel)\nEmgavioù Lunerezh Natur, e Fournels\nFestival al luc'hskeudennoù, e Vevey\nMizvezh al luc'hskeudennoù, e Montréal\nEmgavioù al luc'hskeudenerezh e Bamako\nArz al luc'hskeudennerezh\nAtersadenn gant ur luc'hskeudenner amatour\nAtersadenn gant un den a blij dezhañ luc'hskeudenniñ kaktuz\nAdtapet diwar « https://br.wikipedia.org/w/index.php?title=Luc%27hskeudennerezh&oldid=1860920 »\nKemmoù diwezhañ degaset d'ar bajenn-mañ d'an 5 Gen 2020, da 18:38.


Gevellet eo Plouzane gant 4 c'hêr en Europa :\nAbaoe 1982 gant Kilrush, e Mervent Bro Iwerzhon. Sant Sane a oa ur manac'h iwerzhonat eus ar Vvet kantved, hag a zo diazezer parrez Plouzane, a oa genidik eus Kilrush ha douaret war enezenn Scattery.\nAbaoe 1991 gant Stelle, e Norzh Bro Alamagn, e-barzh land Niedersachsen.\nAbaoe 1996 gant Pencoed, e Su Bro Gembre, e kornôg Kerdiz.\nErfin, abaoe 2003, gant Ceccano, a zo ur c'hant kilometr bennak er Su da Roma.\nE 1987 e oa deuet ar gevredigezh «Plouzane-Kilrush » da vezañ « Ofis Evit an Eskemmoù e Plouzane-Kengor gevellerezh» (OEEP). Abaoe 1999, ez eus un emglev a lak an darempredoù etre ar\ngêr hag OEEP da vezañ ofisiel. Pal ar c'hengor gevellerezh a zo harpañ ha kenurzhiañ an eskemmoù a vignoniezh etre Plouzane hag ar c'hêrioù europat a zo gevellet ganti, en ur zelc'her an darempredoù hag an eskemmoù war tachennoù ar sevenadur, ar familhoù, ar skolioù ar sport, pe an ekonomiezh.\nAozet e vez gantañ emgavioù, beajoù ha kejadegoù gant ur spered a emglev hag a genskoazell. An degemer a vez graet er familhoù e-pad ar beajoù. Skoazellet e vez gant ar c'hengor an holl obererezhioù a gustum harpañ ar peoc'h hag an emglev etre ar pobloù.\nOEEP a labour a-gevret gant ar gumun, ar c'hevredigezhioù hag ar frammoù ofisiel evit aozañ obererezhioù niverus : donedigezh dileuridi eus ar c'hêrioù gevellet, eskemmoù skol, lidoù pe diskouezadegoù resis, beajoù tud Plouzane d'ar c'hêrioù gevellet, nozvezhioù plijadurus war danvezioù a denn d'an eskemmoù sevenadurel.... Aozet e vez gantañ ivez kentelioù evit dizoloiñ yezhoù ha sevenadurioù Alaman, Italia hag Iwerzhon.\nEvit gouzout muioc'h :\nLiammoù all :


Pajenn:Marigo - Buez ar Saent.djvu/25 - Wikimammenn\nPajenn:Marigo - Buez ar Saent.djvu/25\nne oa quet obliget d’ar cerimony poaniou-ze, cousgoude en em soumetet en deus d’al lesen-se ; da guenta, evit rei deomp un exempl caer a humilite ; d’an eil, evit rei deomp an exempl eus un oboissanç parfait, oc’h en em soumetit d’al lesen, en e oll foènchou ha circonstançou ; d’an drede, evit hon disqui da gundui ur vuez mortifiet ha da garet ar souffrançou ; d’ar bevare, evit disquez deomp e garantez infinit en hon andret, o coumanç, quen abred-se da scuilla e voad evidomp, o c’hortos et scuilla oll bete ar berad diveza, var ar groas, evit remission hor pec’hejou.\nJesus-Christ a ro deomp er mister-mâ ur merq bras eus e garantez hac eus an desir ardant en deus d’hor savetei. Discquesomp ive dezâ hor c’harantez, ha bezomp sourcius hon-unan da labourat evit hor silvidiguez ; rac chetu a-se ar pez a c’houlen digueneomp : ha chetu ar c’haera merq a ellomp rei dezâ eus hor c’harantez. Jesus en deus graet abondamant eus e gostez quement a oa ret evit hor savetei ; hon dilivriet en eus eus a buissanç an drouc-speret, hon reconciliet en deuz gant Doue e dad, roet en deus deomp an oll moïenou a silvidiguez ; maes goude quemense-oll ma na reomp un usaich mad eus e c’hraçou, e oll labourou, e oll souffrançou, an oll goad en deuz scuillet a vezo inutil evidomp. Mar negligeomp, mar disprigeomp hor silvidiguez, er privomp eus ar pez a zesir muya, hac eus ar joa da veza hor saveteet, Pebes re-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/25&oldid=134355 »


Charente-Maritime : diforc'h etre ar stummoù - Wikipedia\nCharente-Maritime : diforc'h etre ar stummoù\nStumm eus an 29 Gen 2020 da 10:42\n167 okted ouzhpennet , 2 vloaz zo\nStumm eus an 29 Gen 2020 da 10:22 (kemmañ)\nStumm eus an 29 Gen 2020 da 10:42 (kemmañ) (dizober)\n| kumun = 463\nAr '''Charente-Maritime''' zo un [[departamant gall|departamant]], dezhañkrouet an niverenne 171790, e kornôg [[Bro-C'hall]], erwar lez ar [[rannvroioùMeurvor Bro-C'hallAtlantel]]. Evel an departamant [[Charente (departamant)|rannvroCharente]] eo savet e anv diwar hini ar stêr [[Akitania-NevezCharente (stêr)|Charente]], hervez giz an darn vrasañ eus an departamantoù gall. [[Ar Roc'hell]] (''La Rochelle'' e galleg) eo ar pennlec'h anezhañ.\nEvel hini ar [[Charente (departamant)|Charente]], eo savet anv an departamant diwar hini ar stêr [[Charente (stêr)|Charente]], hervez giz an darn vrasañ eus an departamantoù gall. [[Ar Roc'hell]] (''La Rochelle'' e galleg) eo ar pennlec'h anezhañ.\nAn niverenn 17 zo bet lakaet dezhañ e roll ofisiel an departamantoù. Pa oa bet krouet ar rannvroioù gall e oa er er [[rannvroioù Bro-C'hall|rannvro]] [[Poitou-Charente]], hiriv emañ [[Akitania-Nevez]].\n== Arondisamantoù Charente-Maritime ==\n- [[Enez Ré]],
\n- [[Enez Aix]],
\n- [[Enez Madame]], an hini bihanañvihanañ,
\n- [[Oléron|Enez Oléron]], an hini brasañvrasañ gant ur gorread a 174 m²,.
\nRet eo menegiñ ivez [[Enez Nôle]], un [[enezig]].\nAdtapet diwar « https://br.wikipedia.org/wiki/Dibar:MobileDiff/1864443 »


Plouarzhel - Wikipedia\n3 854 ann. (2019)\n48° 26′ Norzh\n4° 44′ Kornôg / 48.43, -4.73\nPlouarzhel (distaget [plu.ˈar.zɛl]) a zo ur gumun eus Bro-Leon e kanton Lokournan, e departamant Penn-ar-Bed, e gwalarn Breizh.\nD’ar 4 a viz Gouere 2005 e oa bet votet ar garta Ya d'ar brezhoneg gant kuzul-kêr ar gumun.\nE distro-skol 2021 e oa 81 skoliad enskrivet er c'hlasoù divyezhek (20,8 % eus skolidi ar gumun evit a sell ouzh ar c'hentañ derez)\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person Jean Pédel hag ar c'hure Jacques Lanuzel.\nnijerezioù ar Royal Air Force (aerlu ar Rouantelezh-Unanet) kouezhet e Plouarzhel: d'ar 14 a viz Meurzh 1941 ur Blenheim marilhet V5399 ha kodet PZ-G eus an 53th Squadron; lazhet e voe he zri nijour, douaret int e bered kumun Lokournan; d'ar 4 a viz Meurzh 1941 e voe tro un nijerez Hampden marilhet AD738 ha kodet ZN-? eus ar 106th Squadron; lazhet e voe he fevar nijour, douaret int e bered kumun Lokournan ivez;\nnijerezioù an United States Army Air Forces kouezhet e Plouarzhel: d'ar 16 a viz Ebrel 1943 ur c'harr-nij B-24D-15-CO (anvet "Liberty Lass", marilhet 41-23732 ha kodet YM-B) gant dek milour en e vourzh; seizh anezhe a voe lazhet (daou anezhe a zo douaret er Brittany American Cemetery e Montjoie-Saint-Martin), an tri all a voe tapet gant an Alamaned; d'ar 26 a viz Eost 1944 ur c'harr-nij P-47D-16-RE (marilhet 42-76154, 362vet FG, 378 vet FS); e leviour a varvas, douaret eo er Brittany American Cemetery e Montjoie-Saint-Martin e Bro-C'hall).\nMaen-hir Kerloaz: gant e 9,50 m a uhelder eo ar brasañ peulvan en e sav dre ar bed.\nDiabarzh un tour-avel eus Plouarzhel\nMaen-hir Kerloaz (9,50 m)\nIliz Sant Arzhel\nWar lez an Aber Ildud emañ Plouarzhel.\n1847 : Frañsez-Mari ar C'hozh, troour brezhonek.\nKristof Jezegoù, skrivagner brezhonek ha beleg katolik, d'an 11 a viz Even 1953.\nAn Clochán (Clifden) (Iwerzhon) abaoe 2012\n(fr) Trezianiz (diwar-benn Trezien, ul lodenn eus Plouarzhel)\n(br) Plouarzhel war lec'hienn Geobreizh\nAdtapet diwar « https://br.wikipedia.org/w/index.php?title=Plouarzhel&oldid=2001230 »\nKemmoù diwezhañ degaset d'ar bajenn-mañ d'an 23 Mez 2022, da 17:37.


An hin hag an hidrografiezh - Ar glad naturel - Dizoleiñ - Parc naturel régional d'Armorique\nVous êtes dans : Accueil >\tDizoleiñ >\tAr glad naturel >\tAn hin hag an hidrografiezh\nkartenn ar glavioù hag ar gwrezioù\nkartenn an torosennoù\nkartenn ar gwazhioù + poulloù dour ha takadoù gleborek\nHin Vreizh a vez levezonet gant meurvor Atlantel a zegas amzer glouar ha gleb war zouaroù Park natur rannvroel Arvorig. An torosennoù (dister zoken) a gustum kreñvaat ar freskder hag ar glav. An amzer a c'hell cheñch buan hag e berr amzer pe e daou lec'h tost an eil diouzh egile e c'hell ober glav hag amzer vrav pelloc'h.\nAn hin veurvorel a ren war tiriad ar Park, ennañ skouerioù deus ar pezh e vez kavet e Breizh a-fed hin : hin an inizi, an Arvor betek menezioù an Argoad a zo mirlec'hioù dour departamant Penn-ar-bed.\nHa gouzit a rit-hu ?\nKeitadoù dour an oabl bep bloaz a sav betek 750 mm war Eusa ha 1500 mm e Brenniliz (sifroù evit ar prantad etre 1980 ha 2002)\nAn heoliadur hag an derezioù a ya da heul.\nAr Park a ya d'ober an takad pennañ evit eiennoù ar stêrioù aod evel stêrioù an Aon, an Elorn, rinier Daoulaz, an Douron, ar C'hamfroud. Ennañ emañ ar mirlec'hioù dour brasañ en departamant gant lenn Sant Mikael, lenn an Dreneg, stang ar Gwig ha kalz a dakadoù gleb all.\nPeogwir emañ an douaroù digompez ha ne laoskont ket kalz an dour glav da dreuziñ ez ya an dour da vagañ ur rouedad stank a stêrioù ha tro-dro dezho e vez kavet takadoù gleborek lec'h ma vev spesadoù bresk ha dispar evel kidour Europa, ar somon atlantel, al loaioù-touseg.


Ai‘ta! » Keleier\nC’hwi hag Ai‘ta!\nIzili Ai’ta! a aozo kentelioù brezhoneg a-gleiz hag a-zehou en Erer kozh\nKontant eo Ai’ta! da gemer perzh ur wech c’hoazh da Gouel An Erer Kozh. Bihanoc’h ‘vo plas ar strollad ar bloaz-mañ avat. Met memestra, kinniget eo bet d’an aozerien ur mod nevez d’ober : ne vo stand ebet ken, met 3 den o pourmen er gouel da rein kentelioù brezhoneg d’ar re o do c’hoant. […]\nObererezh 56 : Hollande, dalc’h soñj !\nA-benn warc’hoazh, 1añ a viz Gouere, e teuio prezidant ar Stad C’hall d’an Oriant evit digeriñ war an ton bras ospital nevez e gamalad Jean-Yves. Ar wech diwezhañ e oa deuet d’an Oriant e miz Ebrel 2012 da vare eil tro an dilennadegoù. An danvez prezidant François Hollande en doa prometet war ar groaz e vefe peurwiriekaet karta Europa […]\nFrançois Hollande e Bro-Gwened : dihunomp !!\nA-benn dilun e teuio prezidant ar Stad C’hall d’an Oriant evit digeriñ war an ton bras ospital nevez e gamarad Jean-Yves. Ar wech diwezhañ e oa deuet d’an Oriant e miz Ebrel 2012 da vare eil tro an dilennadegoù. An danvez prezidant François Hollande en doa prometet war ar groaz e vefe peursinet karta Europa […]\nGouel Mamm Douar, Ai’ta! vo war an dachenn (29/06/2013 – Sant-Nolf 56)\nAi’ta! zo bet pedet gant aozerien ar Gouel Mamm Douar hag a vo dalc’het e Sant Nolf d’ar sadorn 29 a viz Even. Trugarez neuze da Ingalañ (marc’had reizh) da reiñ ur blas deomp war an tachenn hag evit ar souten a gasont d’hor yezh. Ha piv oar, marteze e tremeno Manu Chao dre hor stand-ni […]\nSkol-Veur Kreisteiz Breizh (SKB) : lizher digor d’ar Prezidant\nD’an 19 a viz Mezheven hon doa skrivet da Brezidant Skol-veur Kreistez Breizh evit goulenn ur panellerezh e brezhoneg e kevrenn ar gwir e kampus Tohanig e Gwened nevez savet ha ma vo kemeret e kont plas ar brezhoneg e monet en dro ar skol-veur. Aotrou Prezidant, El ma ouiet marse emañ Ai’ta ! ur strollad […]\n· · · Keleier\nEnedis a nac’h ur chekenn e brezhoneg\nTi-Kêr Gwened : Ul logo divyezhek profet get Ai’ta!\n“Breizh Washing” Loïg Chesnais-Girard: Ur c’hazetenner galvet d’an archerdi !\n· · · Koumanantiñ\nHervez al lezenn niv. 78-17 eus ar 6 a viz Genver 1978 (kemmet e 2004), diwar-benn ar stlenneg, ar fichennaouegoù hag ar frankizoù, gwir ho peus da dizhout, da gemm ha da lemel an titouroù prevez a sell ouzhoc’h hag a zo bet dastumet.\nAi‘ta! · Pep gwir miret strizh


María Luisa Cáceres Díaz de Arismendi - Wikipedia\nLuisa Cáceres de Arismendi, pe María Luisa Cáceres Díaz de Arismendi (1799 – 1866), ganet ha marvet e Caracas, a oa un harozez venezuelat, pried d'ar jeneral Juan Bautista Arismendi.\n1.2 Kraouiet e Isla de Margarita\n1.3 E Philadelphia, SUA\nGanet e oa en Caracas - Venezuela d'ar 25 a viz Gwengolo 1799. Merc'h e oa da José Domingo Cáceres, a orin eus Kanariez, ha d'e bried Doña Carmen Díaz. Badezet e voe en iliz Santa Rosalía, en Caracas. He zad a oa istorour ha kelenner latin, ha skol a reas d'e vugale. Daou vreur yaouankoc'h he doa, Félix ha Manuel Cáceres. Hi avat ne voe ket desket bras evelto, rak en amzer-se ne zeree ket nemeur reiñ deskadurezh d'ur plac'h savet da c'henel bugale he fried, met lenn ha skrivañ a ouie, ha deskiñ a reas karout he bro. Sachañ an evezh a rae gant he c'hoantiz hag he doareoù kuñv.\nAloubet e voe Spagn gant armeoù Napoleon a roas ar gurunenn d'e vreur Giuseppe Buonaparte. E trevadennoù Spagn, en Amerika, e oa tomm an holl ouzh ar brezel dieubiñ a oa krog e Spagn. E Venezuela e kavas d'an drevadennerien e oa un dro eus ar re vravañ d'den em zistagañ diouzh Spagn tra ma oa gwanaet, hag un toullad emsavadegoù a voe a bep tu. Renet e oant gant Francisco de Miranda, en devoa kemeret perzh en Dispac'h gall hag e brezel Amerika. E Gouhere 1811 ec'h embannas Venezuela e oa dieubet diouzh Spagn. Da-heul e tarzhas ar brezel evit frankiz Venezuela. En 1812 e krenas an douar e Caracas, ma edo Luisa hag he zud o chom, ha distrujet e voe kêr. Diskaret e voe Kentañ Republik Venezuela abalamour d'un emsavadeg llaneros. Eil Republik Venezuela a voe embannet d'ar 7 a viz Eost 1813, ne badas nemet un toullad mizioù, ha diskaret e voe ivez.\nE 1814, pa ne oa ket María Luisa 15 vloaz c'hoazh, e voe goulennet he dorn gant ar c'horonal yaouank brogar Juan Bautista Arismendi, intañv goude marv e wreg, Doña María del Rosario Irala.\nAr jeneral Juan Bautista Arismendi, pried Luisa Cáceres de Arismendi. Eoullivadur gant Martín Tovar y Tovar, 1874\n1814 a voe ur gwall vloaz d'ar republik nevez ha d'an tiegezh Cáceres. D'ar 6 a viz Meurzh e voe arsailhet gwarnizon Ocumare gant arme ar roueelour Francisco Rosete ha lazhet e voe tad Luisa a oa deuet di goude bet pedet gant e vignon Juan José Toro, komandant.\nKomandantiezh an arme, en Caracas, e-lec'h ma oa ar c'horonal Juan Bautista Arismendi, a aozas neuze un droiad brezel gant studierien yaouank, hag a erruas d'ar 14 da sikour ar vrogarourien a oa gronnet en Ocumare. E-touez ar soudarded deuet da skoazellañ e oa Félix Cáceres, breur Luisa. Faezhet e voe soudarded Arismendi, prizoniet e voe Félix, ha lakaet d'ar marv d'ar 16 a viz Meurzh.\nGoude ar faezhadennoù hag argadenn José Tomás Boves hag e “Legión infernal” e rankas arme ar vrogarourien kuitaat kêr Caracas; d'ar 7 a viz Gouhere 1814 e krogas ar giladeg war-zu ar reter, dindan Simón Bolívar ha José Félix Ribas (anaveet en istor ar vro evel Emigración a Oriente); entre an divroerien e oa an tiegezh Cáceres, mervel a reas darn, ma ne chomas nemet hi, he mamm, hag ur breur. Tremen a reas an divroerien dre Varcelona, ha mont etrezek Cumaná ma errujont e dibenn miz Eost. Ne voent ket sioul pell amzer rak dont a reas Boves da gemer kêr.\nKalzig anezho ac'h eas da Enez Margarita ma c'halle Arismendi kinnig un tamm surentez. Klask a rae ar c'horonal Arismendi war-lerc'h an tiegezh Cáceres, en devoa anavezet ha darempredet ur pennad en Caracas da nedeleg de 1813, kinnig a reas dezho dilhad ha bod, ha skoazell.D'ar 4 a viz Kerzu 1814 e timezas Luisa Cáceres d'ar c'horonal Juan Bautista Arismendi.\nKraouiet e Isla de MargaritaAozañ\nCastillo Santa Rosa, en Isla de Margarita.\nE 1815 e oa bet anvet Arismendi da c'houarnour an Enez Margarita pan erruas eno ar jeneral roueelour Pablo Morillo gant ul lestraz biskoazh ken bras e Venezuela. Heskinañ ar vroadelourien a veze graet gant ar Spagnoled, er Republik nevez. E-pad un toullad mizioù e voent o chom nepell diouzh La Asunción, dindan evezh ha gwask ar pennadurezhioù spagnol evel holl vroadelourien an enez.\nEn Gwengolo 1815 e voe roet urzh da vac'hañ Arismendi. Hennezh a dec'has hag a guzhas gant ur mab dezhañ e menezioù Copey. D'ar 24 a viz Gwengolo e voe harzet Luisa, ha hi dougerez, evit lakaat he fried da blegañ, ha bac'het e ti an tiegezh Amnés, ha goude kaset d'ur vac'h a oa er Castillo Santa Rosa en la Asunción.\nEn toull teñval-se, hep sklêrijenn, eus ar c'hreñvlec'h, e krogas heskinerezh ar soudarded a veze o harellat Luisa dizehan met ne blegas ket an harozez. Ur gward a veze oc'h eveshaat betek he fiñv disterañ, ha rediet e veze da zebriñ ar fallvoued a veze roet. Chom a rae Luisa en he c'hoazezdeiz ha noz hep fiñval abalamour da chom hep sachañ evezh ar gward. Un deiz e tremenas aluzener ar c'hreñvlec'h dirak he dor p'edo o tistreiñ eus e oberoù, hag e chomas da sellout outi. Truez outi en doe, ha goulenn ma vije kaset dezhi boued eus e gêr-eñ, ma vije tennet ar gward dirak an nor, ha ma vije roet gouloù dezhi.\nE Philadelphia, SUAAozañ\nD'an 3 a viz Mae 1818 ec'h erruas e Philadelphia ma anaveze tiegezh an amiral ha brogarour Lino Clemente, divroet e SUA, a roas harp dezhi.\nEn Caracas edo o chom betek an deiz ma varvas, d'an 28 a viz Mezheven 1866, goude gwelout he bro dieubet diouzh trevadennerezh Spagn.\nDelwenn da Luisa en la Asunción\nKaset e voe he relegoù d'ar Panteón Nacional, d'ar 24 a viz Eost 1876, ha setu hi eo ar vaouez kentañ zo bet lakaet eno.\nUn "Instituto Técnico Luisa Cáceres de Arismendi" zo e Caracas : \nun ospital -bugale zo en Caracas, anvet Hospital Pediátrico Luisa Cáceres de Arismendi, er c'h-Complejo Hospitalario José Ignacio Baldo\nEn La Asunción, ar gêr ma timezas, ha kêr-benn stad Nueva Esparta, emañ al leurgêr Luisa Cáceres de Arismendi.\nEn kêr-benn kumun Silva, Tucacas, e stad Falcon, ez eus ul lise prevez anvet "Liceo Luisa Caceres de Arismendi" .\nEn kêr Maturín, kêr-benn stad Monagas, ez eus ul lise prevez anvet U.N.E.F.I "Luisa Cáceres de Arismendi".\nPoltredet eo war ar bilhed 20 Bolivar Fuerte, krouet gant Hugo Chávez d'ar 1añ a viz Genver 2008.\nLuisa Cáceres de Arismendi e Fundación empresas Polar\nLuisa Cáceres de Arismendi en Héroes y Personajes de Margarita\nMariano de Briceño, Istor an Isla de Margarita (1885)\nAdtapet diwar « https://br.wikipedia.org/w/index.php?title=María_Luisa_Cáceres_Díaz_de_Arismendi&oldid=1848806 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/189 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/189\n(31) Koulskoude, he ziskibien ouz he bedi, a lavare dezhan : Mestr, debr eta. (32) Mes hen a lavaraz dezhe : Bez’ em euz da zibri eur boued ha na anavezit ket. (33) An diskibien a lavare eta etrezhe an eil d’egile : Daoust hag unan-benag hen defe digasset dezhan boued da zebri ?\n(34) Jesus a lavaraz dezhe : Va boued-me eo ober bolontez an hini hen deuz va digasset, ha peur-ober he oeuvr. (35) Ha na livirit-hu ket ez euz c’hoas pevar miz a-ben ma teuio an eost ? Setu, me hen lavar deoc’h : Savit ho taoulagad, ha sellit ouz ar meziou a zo dija o venna evit an eost. (36) An hini a zastum an eost a receo he bae hag a zastum frouez evit ar vuez eternel, evit ma c’hello an hini a had en em rejouissa ive gant an hini a zastum. (37) Rag en kement-man, ar gomz-man a zo gwir : Unan a had, hag eun all a ved. (38) Me em euz ho kasset da eosti el leac’h ma n’oc’h euz ket labouret ; re all ho deuz labouret, ha c’houi a zo eat var ho labour.\n(39) Hogen, kalz a Zamaritaned euz ar gear-ze a gredaz enhan, abalamour da gomz ar vaouez pehini he doa rentet an desteni-man : Hennes hen deuz lavaret d’in-me kement tra em euz great. 40) Ar Samaritaned eta, o veza deuet d’hen kavout, hen pedaz da choum ganthe ; hag e choumaz eno daou devez. (41) Ha kalz muioc’h a zeuaz da gredi o klevet he gomz he-unan. (42) Hag e lavarent d’ar vaouez : N’e ket abalamour d’ar pez ec’h euz lavaret deomp e credomp breman ; rag klevet hon euz hon-unan, hag ec’h ouzomp ez eo he-man en gwirionez ar C’hrist, Salver ar bed.\n(43) Daou devez goude, ez eaz kuit ac’hane, hag ez eaz d’ar Galile, (44) rag Jesus hen doa lavaret he-unan penaos eur profet n’eo ket henoret en he vro he-unan. (45) Pa oe eta erruet er Galile, ar C’halileed hen digemeraz mad, o veza m’ho doa gwelet an holl draou hen doa great en Jerusalem e-pad ar gouel ; rag int ive a oa eat d’ar gouel. (46) Jesus a zeuaz eta adare da Gana en Galile, el leac’h m’hen doa troet an dour en gwin.\nHogen en Capernaüm e oa eun Aotrou euz a balez ar roue, hag hen doa eur mab klanv. (47) An den-ze, o veza klevet e oa deuet Jesus euz ar Jude er Galile, a ieaz d’hen kavout, hag a bedaz anezhan da zisken evit iac’haad he vab, rag prest e oa da vervel. (48) Jesus a lavaraz dezhan : C’houi\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/189&oldid=125289 »


Moudenn - Wikipedia\nSterioù all zo d'ar ger moudenn. Gwelout moudenn (disheñvelout) .\nMoudenn ur plac'h\nE korfadurezh an dud, ha hini ar bronneged dre vras, ar voudenn pe kaezour eo an tamm tuchennig kig a gaver gant an eil reizh hag eben a-us organoù ar genel. Da vare ar gaezouregezh e teu blev war an duchennig kig-se.\nMons pubis (moudenn ar c'haol) eo anv latin ar c'haezour.\nUn duchennig kig pe druzoni eo ar voudenn.\nMoudenn avat a reer e brezhoneg eus an takad bolzet, druzoni anezhañ, a zo e traoñ kof ar merc'hed . Mons Veneris eo an anv latin, da lavarout eo moudenn Gwener, uheloc'hik eget ar c'hourzh. Dre astenn e reer an anv-se eus ar c'hourzh ivez.\nA-hend-all e vez graet "ar mouded" eus ar merc'hed gant paotred dizereat zo.\nE saozneg e veze lavaret fanny hill, da lavarout eo "moudenn ar giez/ar gazhez/ar c'hont" (anvioù dizereat rev ar merc'hed), hervez doare abalamour da Fanny Hill, romant erotek saoznek brudet an XVIIIvet kantved skrivet gant John Cleland.\nAdtapet diwar « https://br.wikipedia.org/w/index.php?title=Moudenn&oldid=1943709 »


Alfonso V Aragon - Wikipedia\nAlfonso V Aragon\n(Adkaset eus Alfonso Iañ Naplez)\nUr pennad Alfonso V zo ivez.\nAlfonso V (1396 – 1458) a oa roue Aragon, Valencia (evel Alfonso III), Majorca, Sardinia ha Corsica (evel Alfonso II), Sikilia (evel Alfonso Iañ) ha kont Barcelona (evel Alfonso IV) adal 1416, ha Roue Naplez (evel Alfonso Iañ) adal 1442 betek e varv.\nAlfonso V, roue Aragon.\nMab e oa da Fernando Iañ Aragon. Kemer a reas ar gurunenn pa varvas e dad e 1416.\nE vab Ferdinando Iañ Naplez (1423 à 1494), mab d'e serc'h Lucrezia d'Alagno, a voe Roue Naplez war e lerc'h.\nEn 1408 e timezas Alfonso d'e geniterv María de Castilla (1401-1458), a oa merc'h da Enrique III Kastilha,lesanvet el Doliente. En iliz-veur Valencia e voe graet an eured d'an 12 a viz Mezheven 1415. Bugel ebet n'en doe gant e bried Maria : diwar 43 bloaz a briedelezh e tremenas Alfonso 30 anezho en Italia, pell diouzh e wreg.\nDiv serc'h da vihanañ en doe :\nMargherita Fernández de Hijar, aragonadez\nGueraldona Carlino Tri bugel en doe ganti :\nFerdinando (1423-1494), roue Naplez war-lerc'h e dad;\nMaria (?-1449), dimezet da Leonello d'Este, markiz d'Este ha dug Ferrara;\nEleonora d'Aragona (?-?), a zimezas e 1444 da Marino Marzano, priñs Rossano.\n↑ I signori di Napoli.\n↑ (de) Alfonso V d'Aragona genealogie mittelalter\nAdtapet diwar « https://br.wikipedia.org/w/index.php?title=Alfonso_V_Aragon&oldid=1828565 »\nDernière modification le 13 C'hwe 2019, à 10:27\nKemmoù diwezhañ degaset d'ar bajenn-mañ d'an 13 C'hwe 2019, da 10:27.


Mandeegezh - Wikipedia\nAr vandeegezh zo ur relijion gnostek eus Irak, ma azeuler Adam, Abel, Seth, Enos, Noe, Shem, Aram ha Yann ar Badezour. Disteurel a reer Abraham, Moizez ha Jezuz. Dont a ra an anv manda eus ur ger arameek hag a dalv kement hag anaout, evel ar ger gregach gnosis.\nHervez hengoun ar Vandeegerien (rak n'eo ket koshoc'h o dornskridoù eget ar XVIvet kantved) e vefe bet savet o c'humuniezh en-dro da Yann ar Badezour en IIvet kantved. Hervez ar skiantourien e oant aet eu kreisteiz Palestina da Mezopotamia er c'hantvedoù kentañ goude JK. Semited int, ha komz a reont mandeeg, ur rannyezh arameek.\nA-raok 2003 ha deroù brezel Irak e oa 65 000 mandeeger en Irak, a-hed lezioù ar stêrioù Tigr hag Eufrat ha war-dro ar Chatt-el-Arab, war-lerc'h kember an Tigr hag an Eufrat, ha darn anezho en Iran hag e Khuzestan.\nStrewet eo an darn vuiañ bremañ, aet da Iran dreist-holl, hag ivez da Siria, Jordania, ha broioù europat. En Irak eo koazhet o niver ken ez int aet da get koulz lavarout.\nAdtapet diwar « https://br.wikipedia.org/w/index.php?title=Mandeegezh&oldid=1959907 »\nKemmoù diwezhañ degaset d'ar bajenn-mañ d'an 17 C'hwe 2022, da 06:47.


Gant red an dour: .bzh\nPevar chomlec’h ’m eus dija evit va fosteloù, gant pep seurt a astennoù : .com, .fr, .org ha .net. Met gwelloc’h e vefe ganin kaout ur chomlec’h gant .bzh ! Setu ur skrid-goulenn hag a esae cheñch an traoù :\nNevez-digoret eo an astenn .cat evit Katalonia. Gwadeloup, Gwiana, ar Martinik hag ar Reünion o deus ivez o astenn .gp, .gf, .mq ha .re dija ! Ret eo da Vreizh kaout .bzh ! Evit ma vo klevet hor mouezh gant an AFNIC hag an ICANN, a zo karget da reoliata an astennoù war ar genrouedad, sinit ar skrid-goulenn-mañ !\nAnavezout a rit bzh.bz ? Gant al lec’hienn-se eo tu da sevel ur chomlec’h gant .bzh.bz evit e lod-dibenn (an astenn .bz zo astenn bro bVeliz). Da skouer tu zo da dapout va blog gant ar chomlec’h-mañ : http://red-an-dour.bzh.bz/… Dreist !\nkaset gant Rémi Chéno @ 09:20


Skourjezañ - Wikipedia\nAr skourjezañ eo ar reiñ taolioù skourjez. Ur c'hastiz eo bet, hag ur boureverezh. Alies e veze staget an dud kondaonet ouzh ur post, a-wechoù post-ar-vezh, da vezañ skourjezet pe bazhataet.\nSkourjezidigezh Jezuz (1880), gant William Bouguereau.\nKein ur sklav skourjezet e Mississippi, e 1863.\nPost-skourjezañ, e New Castle County Jail, Delaware 1897\nSkourjezañ zo bet graet a bell zo hag e meur a vro evit kastizañ an dud. A-wechoù, evit ober muioc'h a boan, e veze staget eskern bihan, pe peget plom, ouzh penn al lêrennoù.\nSed amañ skouerioù eus pegoulz ha pelec'h e veze implijet ar skourjezañ hervez al lezenn:\nE Sparta e veze gwelet evel un amprouenn ma c'halle an den yaouank diskouez e nerzh da stourm ouzh ar boan.\nEr Bibl (Deuteronom 25, 3) e lenner ne veze ket roet ouzhpenn daou-ugent taol gant an Hebreed, ha gant aon a faziañ war ar gont hag evit mirout a vont dreist al lezenn e veze paouezet da skeiñ pa veze kontet nav ha tregont. .\ne Rusia e veze implijet ur skourjez anvet knout; an tsar Pêr Iañ Rusia a lazhas e vab a daolioù knout;\nwar al listri saoz e veze skourjezet ar vartoloded disent gant ur skourjez anvet cat o' nine tails (kazh e nav lost); a-wechoù e veze evezhiet gant ur medisin a lakae an abadenn da baouez ma kave dezhañ e c'halle ar martolod kondaonet mervel gant an taolioù.\nda vare ar sklavelezh e veze skourjezet ar sklaved disent. Brudet eo ar skourjezadegoù-se el lennegezh portugalek, er romant A escrava Isaura hag er goñchenn Negrinha, entre meur a hini.\nKastiz ur vaouez, muntrerez he fried, en Bratislava. Tresadenn gant al livour aostrian Vinzenz Katzler (1823 -1882)\nMestr gwenn o skourjezañ ur sklav du e Brazil.\nSklav o skourjezañ ur sklav all e Brazil.\nSkourjezidigezh Santez Engracia\nEr relijion kristen e vez implijet ar skourjezañ d'ober pinijenn diwar skouer Jezuz a voe skourjezet gant ar soudarded roman, hervez an Aviel. Merzherien zo avat a voe skourjezet d'ar marv, evel Santez Engracia.\nEr relijion chiit e vez abadennoù emskourjezañ ivez, gant ar zanjir (chadenn).\nEmskourjezourien, XVvet kantved.\nZanjir ar chiited.\nEn Tomba Della Fustigazione, ur bez etrusk en Italia, ez eus bet kavet ul livadur ma weler koshañ skeudenn eus skourjezañ un den. Tud zo a gav o flijadur reizhel o skourjezañ tud all, re all o vezañ skourjezet. Unan eus ar parafiliezhioù eo.\nEn Tomba Della Fustigazione, en Italia, emañ al livadur-se, ma weler skourjezañ ur plac'h oc'h ober ur fellasion en ur vezañ revrfouzhet.\nSkourjezadenn, el levr e 1888\nPlac'h staget da vezañ skourjezet gant ur plac'h all. A c'haller keñveriañ gant ar sklav o skourjezañ ur sklav all war ur skeudenn uheloc'h.\nPaotr staget ha skourjezet gant ur plac'h\nE-touez ar Gozaked\nAdtapet diwar « https://br.wikipedia.org/w/index.php?title=Skourjezañ&oldid=1897689 »\nDernière modification le 11 Meu 2021, à 21:56\nKemmoù diwezhañ degaset d'ar bajenn-mañ d'an 11 Meu 2021, da 21:56.


Kaozeadenn Implijer:Tzintzuntzan - Wikipedia\nSalud, Tzintzuntzan, Un degemer c'hwek a roomp dit war ar Wikipedia e brezhoneg\nDemat, Tzintzuntzan. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\n--Fulup 25 Gen 2006 da 09:34 (UTC)\nImplijout ar pajennoù kaozeal[kemmañ ar vammenn]\nNul eo louzañ ul liamm er bajenn degemer. MP\nTrugarez dit da gemer perzh er wiki. Evit ma yafe ar c'helc'hgeriadur war-raok en un doare plaen hep tabutoù etre an dud ez eus reolennoù zo bet lakaet e plas war Wikipedia. Gallout a rez ober cheñchamantoù er pennadoù evel ma karez evit reizhañ fazioù pe glokaat pennadoù e-keñver danvez. Mar ne blij ket dit ger pe c'her avat, ar gwellañ d'ober eo lakaat un evezhiadenn war bajenn gaozeal ar pennad. Evit poent ez eus daou c'her en implij war hor wiki evit treiñ ar saozneg portal. Tud zo a ra gant portal ha re all gant porched. Kinniget eo bet porrastell gant unan bennak ivez. Evit poent n'eus bet kemeret diviz ebet gant ar gumuniezh evit unvaniñ ar c'hraf-mañ. Setu n'eo ket gwall spletus mont da cheñch un termen e n'ouzon ket pet pennad warn-ugent rak adlakaet e vo an termen kent gant an implijerien all en em santo feuket. Ar pezh zo d'ober eo implijout ar pajennoù kaozeal evit reiñ da soñj. Gallout a rez ivez mont war ar bajenn Wikipedia:Kendivizoù_reolata/Anvioù_skiantel ha lañsañ ar gaoz war ar c'hraf-mañ. Tud all a gemero perzh er gaoz ha, goude ur frapadig e vo tu da dizhout un emglev evit unvaniñ an traoù dre ur vot. Setu, kemer a ra un tamm muioc'h a amzer met ma fell deomp kensevel un oberenn a-stroll e rankomp temen dre brantadoù eskemm soñjoù ha votiñ. An doare nemetañ da zoujañ da soñj an holl eo. Setu, degemer mat c'hoazh war ar wki ha kalon dit da vont war-raok, te a welo, goude bezañ degemeret un nebeud reolennoù sevender eo aes-tre ha plijus lakaat ar wiki da vevañ. --Fulup 25 Gen 2006 da 09:34 (UTC)\nBrav eo ober un dro kostez Ar rummad Lennegezh hag ar Portal stag : Portal al lennegezh. Traoù talvoudus zo d'ober.\nMP 25 Gen 2006 da 20:38 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Tzintzuntzan&oldid=267860 »\nKemmoù diwezhañ degaset d'ar bajenn-mañ d'an 16 Kzu 2007, da 23:54.


BREZHONEG DIGOR: Pizza (heb gluten)\nAlïes a-walc'h vé laret din lar gle be sterd dihan da zibiñ pizza, ur sell a-drue war'ha'on, pé meus ket droad da zibiñ gwinizh ha beb seurt traou ga gluten barzh. Ya gle be sterd, n'ouzon ket. Moien zo d'ober pizza ga traou-all 'zhpenn 'vid ar gwinizh, ha me lar zo dec'h lar é kenkoulz 'vel ar re ordin, kalz gwelloc'h a larefen-me memes. Fin neuhe, moien vo d'ar re neus poan ga'r gluten hag ar laezh-saout dibiñ ar pizza-mañ heb tamm diaesamant e-bed, ha gad un tamm plijadur michañs. An toas\n- 110 gr bleud-kistin\n- 110 gr bleud-riz\n- 30 gr bleud gwinizh-tu\n- 1 c'hard loaiad-kafe a vikarbonat-soud\n- Ur pekad holen ha pebr\n- 2 pe 3 loaiad vras a ïoul-oliv\n- Ur bann'h dour (etre 15 ha 20 cl)\n'Vid an dour vo daw gwel hag ober deus an toas, tamm-ha-tamm, gwelloc'h lar vefe gwlebiet mad an toas, arabad kaoud owen ma teu an toas da spegañ deus an doworn, normal é, tamm-ha-tamm a teuy da zispegañ. Bremañ neuhe na jom kime meskañ, diveskañ, merañ ha diverañ ken a teuy an toas da ve ba'n demz vad, pad 10 mun. vo tro-walc'h normalamant. N'eus ket emm lesk an toas da hoiñ kar n'eus ket na goell-bïer, na goell-toas na nintra-all barzh 'vid lak anahoñ da hoiñ. Lak a ran ur pekadig bikarbonat-soud drame d'an toas da ve c'hweet un tamm, paneverd ar bikarbonat-soud a jomefe kouchet ha sec'h anahoñ.\n- Lardañ ar plad gad ïoul-oliv (aessoc'h din gad ur plad e pyrex, teu ket an toas da spegañ deus ar plad ar mo-se)\n- Ledañ an toas ba'r plad ha ober pikou war'nahoñ ga'r fourchetes.\nPezh zo barzh\n- Strinkañ ïoul-oliv ba'r balar'n\n- Taol teir ognonenn krenn troc'het munud ba'nehi (lesk anehe da suilhañ un tamm bihen)\n- Taol champignonou troc'het ba'nehi 'e\n- Diskarg ur bann'h mat a saoss tomat (pé n'é deut ar mare da gaoud ar frwezh war-eñwn 'vel-just)\n- Temzañ mad gad origañ\nLesk war an tan ken a teuy da jeñch neuñ ha blas un tamm. Ha diskarg ar saoss ba'r plad lec'h 'ma ledet an toas.\n- Troc'hañ tammou chorizo\n- Troc'hañ treñchennou fin ga'r fourmaj laezh-gawr\nTommañ ar vorn a-raog lakad traou barzh (10 mun. a-raog, da 240°C (T. 8)) ha n'eus kime kennig braw ar chorizo hag ar fourmaj war ar pizza ha kass toud ba'r vorn.\nLesk ar pizza da boahad ba'r vorn pad ur c'hard-eur (barzh ur vorn-gaz / 20 mun. barzh ur vorn elektrik), daw lar vefe poahet mad an toas petrame vo sterd da servichañ war an assïed, re vresk an toas.\nNormalamant glefe be karget mad ho kov ga'n tamm pizza-mañ :-)


Staj c’hoariva forum – teatr ar re wasket -\nHome stajou Staj c’hoariva forum – teatr ar re wasket\n29 May 2015 29 May 2015 stajou\nStaj e brezhoneg war teknikoù an teatr forum\ne Presbital kozh Landelo (29), d’ar 6 ha 7 a viz even 2015\ngant Mélanie Giotto, Anael Guyomarc’h ha Mai Lincoln, deus strollad Paritito – Kenaozet eo ar staj gant kengevredigezh C’hoariva.\nPal ar staj a zo dizoleiñ mont-endro an teatr forum e korf un dibenn-sizhun. Er staj-mañ e vo labouret war un tem: implij gwir ar brezhoneg el lec’hioù foran hag er vuhez prevez. Setu amañ da heul un nebeut goulennoù & boued preder araok kregiñ ganti: Daoust hag omp lip da implij ar yezh faot deomp e pep lec’h? Betek peseurt poent? Daoust e chench yezh-mañ-yezh hon darempredoù sokial e keñver ar re all? Penaos? Peseurt mod darempredoù etre ar re a oar hag ar re ne oar ket? Penaos deskiñ ar yezh pa ne fell ket d’ar re all kaojeal ganeomp? Ha perak e rafent?\nEvel m’emañ boaz e c’hoariva ar re wasket e labourimp gant hon istorioù dastumet er vuhez gwir. Fent a vo, eus e vo!\nLakit hoc’h anv o skrivañ da c’hoariva e <choarivabrezhonek@gmail.com>!\n– Kinniget e vo deoc’h reolennoù diazez an teatr forum.\n– Savet e vo senennoù a-strolladigoù da gentañ gant skoazell an teir stummerez.\n– Savet e vo senennoù war ar prim, en ur implij istorioù simpl ar vuhez gwir.\n– Asambles e vo kaset un nebeut anezho d’ur stad e c’hellfent bezañ c’hoariet gant ur publik a gemerfe perzh en abadenn.\n– Penaos e ya endro un abadenn teatr forum.\n– Petra eo karg ar joker en teatr forum.\n– Implij reolennoù diazez ar sevel senennoù evit kas un istor d’ober forum war al leurenn.\n– 80€ an dibenn sizhun / 40€ arrez\n– 60€ evit studierien pe dud dilabour / 30€ arrez\n– ‘Barzh ar priz-mañ : bod ha boued e Presbital kozh Landelo evit ar Sadorn noz\n– Da gas ganeoc’h : boued evit an dijuni hag ar predoù kreisteiz + ur sac’h kousket\nEvit lakaat ho anv : Skrivit da C’hoariva : choarivabrezhonek[@]gmail.com\nAr stummerezed, Mai Lincoln, Anael Guyomarc’h & Mélanie Giotto\nC’hoariet he deus Mélanie e-pad dek vloazh er groupe relais du théâtre de l’opprimé.e nantais war lerc’h un aotreegezh war al lizhiri hag ar c’hoariva e skol-veur Naoned. Krouet he doa ivez ur strollad feminist, l’arsenale, hag a denne un implij diabarzh deus teknikoù an teatr forum evit skoazell d’ar merc’hed en em zifenn gant ar gerioù. Boaz eo da labourat war temoù liesseurt :\ndigoradur bed an arzoù d’an holl, an droad neptu da choazh e vicher, ar palforserezh, ar gistierezh, ar brizherezh, feulster aenep ar re zibapereet, ar sevel kengred er straejoù, hag all.\n« Politikel kenañ ez eo pal an teatr forum dre ma lak da bal reiñ ur benveg d’an dud da ziskoulmañ kudennoù asambles, o kenijinañ teknikoù emzifenn. Disheñvel-kreñv e vez an teatr forum deus furmoù politikel all avat, dre ma nac’h implij ideologiezh ebet. Ar gomedian.ez.ed n’eo ket o c’harg lakaat kemenadenn-mañ-kemenadenn da dremen. N’o do ket dre ret da gaout ar respont d’ar gudenn a ginnigont zoken. Ar sal an hini eo he do da labourat war an diskoulmoù da zegas. Laosk a ra ac’hanomp neuze kensoñjal e-barzh diskoulmoù pleustrek. Deuet eo c’hoant din eskemm gant brezhonegerien tro-dro d’an teknikoù-se, evit gwelet ma vefe posupl krouiñ ur strollad e Penn-ar-Bed.»\nGoude bezañ bet o c’hoari evit Mouchig-dall, an abadenn skinwel evit ar vugale, ez eus fellet da vMai mont pelloc’h war ar c’hoari pezh. E-pad bloaz eo bet stummet e skol c’hoariva Brest. Fellout a ra dezhi lakaat war al leurenn gerioù, komzoù ar vuhez gwirion. Evit mont pelloc’h war an hent-se he deus heuliet Mai nevez’zo ur stummadur e Pariz war an teatr forum. Gant ar gompagnunezh NAJE he deus gellet deskiñ diazezoù c’hoariva Augusto Boal.\n« Santadurioù kreñv am eus bevet ar wech kentañ on pignet war al leurenn e-pad un abadenn teatr-forum. Ken direizh e oa ar senenn c’hoariet dirazon ne oan ket gouest da chom azezet er publik. C’hoant em boa da cheñch an istor. Ha me war al leurenn o respont d’ar gwasker gant va gerioù ha va c’horf. Enervet, fromet, aonik, hegaset… bevet em eus ur bern santadurioù en un nebeut eilennoù. Whao! Ober a ra vat d’an den en em zifenn hep aon, pa ouezer n’eus riskl ebet. »\nDont a ra Anael deus bed al levrioù, etre stal-levrioù ha levraouegoù, ha deuet eo d’ar c’hoariva da lakaat bev ar gerioù. Plijout a ra dezhi c’hoari gant gerioù tud all ha reiñ dezhe da vezañ klevet. E brezhoneg he deus c’hoariet tudenn Maria e pezh-c’hoari Yerma (Federico Garcia Lorca / strollad Penn ar Bed).\nGraet he deus anaoudegezh gant c’hoariva ar re wasket owelout ur pezh-c’hoari kinniget gant ar strollad NAJE, hag eo bet hi stummet ganto war-lerc’h.\n« Kreñvoc’h en em sentan bremañ. Gwelloc’h ha buhanoc’h e spurmantanan taolioù gwaskañ o tont. Aesoc’h vez din laret « nann, ne rin ket avat !», ha klask strategiezhioù evit en em dennañ. »\nShare the post "Staj c’hoariva forum – teatr ar re wasket"


Dugelezh-veur Frankfurt - Wikipedia\nDugelezh-veur Franfurt a oa ur stad vihan en Alamagn, adal 1810 betek 1813, dindan levezon Impalaeriezh c'hall kentañ Napoleone Buonaparte.\nE 1806 e kollas kêr Frankfurt he statud a gêr impalaerel frank pa voe diskaret an Impalaeriezh santel. Savet e voe priñselezh Frankfurt ha roet da arc'heskob Mainz, Karl Theodor Anton Maria von Dalberg.\nE 1810 e voe tennet priñselezh Regensburg digant Dalberg gant Napoleon , d'he reiñ da Rouantelezh Bavaria. Neuze e voe staget ar pezh a chome eus e stadig, douaroù priñselezh Aschaffenburg, Wetzlar, Fulda, Hanau, ouzh Dugelezh-veur Frankfurt d'ober Priñselezh Frankfurt.\nMelestret e oa kêr gant komiserien c'hall, tra ma ranke Dalberg chom en Aschaffenburg. Aozet e oa e vije roet an dugelezh-veur, da varv Dalberg, da lezvab Napoleon, ar jeneral Eugène de Beauharnais.\nSoudard eus Frankfurt, 1807\nSoudard eus Frankfurt, 1809\nAdtapet diwar « https://br.wikipedia.org/w/index.php?title=Dugelezh-veur_Frankfurt&oldid=1879040 »\nKemmoù diwezhañ degaset d'ar bajenn-mañ d'an 18 Mez 2020, da 06:53.


Gimp 2.8.10 e brezhoneg\nInternet, d'an 28 a viz Du 2013. Gimp Team a ginnig deoc'h GIMP 2.8.10 pempet hizivadenn an handelv 2.8.\nReizhet ha gwellaet ez eus bet traoù e 2.8.10. Lennit amañ a-benn gouzout hiroc'h.\nKeweriusterioù nevez GIMP 2.8 :\nMod dre brenestr eeun\nUr c'hetal kenstrollet e-barzh ur prenestr hepken zo kinniget gant GIMP 2.8, gortozet e oa abaoe pell. Mar fell deoc'h e vez kinniget ar c'hetal boaz gant meur a brenestr dre al lañser Prenestroù/Mod dre brenestr eeun.\nSetu amañ ar mod dre brenestr eeun evel ma vez kinniget gant GIMP. Ar malvennoù a-us d'ar skeudenn greiz a ro tro da dalvoudekaat ur skeudenn bet digoret e GIMP. Ar barrennoù a-serzh a ro tro da gemmañ ment an egor lakaet evit ar binvioù hag ar skeudenn. Lakaet e vo ar skeudennoù hag ar boestadoù emziviz e ivinelloù nevez a-benn na vo ket ret krouiñ prenestroù ouzhpenn.\nKemmañ yezh ar c'hetal\nBremañ e vez kemmet aes kenañ yezh ar c'hetal dre al lañser (moarvat e vo Gimp e galleg pa vo staliet evit ar wech kentañ) Edition/Embann > Préférences/Gwellvezioù > Langue de l'interface/Yezh ar c'hetal.\nAr strolladoù treuzfollennoù\nAr strollañ treuzfollennoù eo ur c'heweriuster bet goulennet abaoe pell gant kalz tud.Ouzhpennit ur strollad treuzfollennoù dre al lañser Treuzfollennoù > Strollad treuzfollennoù nevez.\nWar wel e teu ar strollad treuzfollennoù nevez war roll an treuzfollennoù.\nRiklit ha pozit treuzfollennoù war ar strollad a-benn o ouzhpennañ d'ar strollad.\nDaskemmet e vo ar gwezennad gant an ouzhpennadennoù.\nBenveg treuzfurmiñ dre ur gloued\nUr benveg etrewezhiat eo hennezh savet e-pad Google Summer Of Code 2010. Evit ober gant ar benveg-mañ e treser ur gloued gant poentoù kenereet evel ma vez graet gant ar benveg Treug a gaver e Gimp. En ur zilec'hiañ ar poentoù e tistummer ar gloued ha dre se ar skeudenn ivez. Kit da welout ar video-mañ evit kompren penaos ez a en-dro, ur video a-zivout arver ar benveg.\nAr benveg Testenn\nArver an destenn war ar steuenn\nGwellaet brav eo bet ar benveg Testenn gant Gimp 2,8 : bremañ e vez biziataet an destenn war ar steuenn end eeun. Hegerz eo c'hoazh an embanner kozh dre an dibarzh Arverañ Embanner ar benveg Testenn. Degaset ez eus bet stiloù testenn e-kreiz an destenn. Pa vez ouzhpennet un destenn e teu war wel ur vandennad a-us d'an destenn. Ganti e vez kemmet ul lod eus lizherennoù an destenn : ar stiloù (tev, stouet, islinennet, barrennet), al liv, ar vent hag ivez an etrelinennañ hag an esaouiñ etre al lizherennoù.\nBoestad emziviz evit ragarventenniñ ar binvioù\nUr ragarventennadenn a dalv da zibarzhioù enrollet e-barzh ur restr (da skouer ment, liv ha treuzweluster ur broust) a vez tapet gant ur c'hlik hepken. Ken eeun a dra ! Gant Gimp ez eus ur voestad emziviz a ro tro da grouiñ, ardeiñ hag embann dibarzhioù binvioù.\nUn embanner ez eus gant an dibarzhioù enrollet. Gantañ e vez daskemmet an anv hag an arlun ereet ouzh an dibarzh enrollet.\nAr benveg tresañ\nEmbanner dialuskel ar broustoù\nUr voestad emziviz Dialuskoù ar broustoù ez eus gant Gimp 2.8. Dre al lañser Prenestroù > Boestadoù emziviz stagadus > Dialuskoù broust.\nUr strollad broustoù nevez\nUr strollad broustoù a gemer plas hini kozh Gimp. Ar broustoù heñvel o stumm gant mentoù disheñvel zo bet lakaet a-gevret en ur broust hepken. Daskemmet e vez ment ar broust. Broust niverus o tont eus Gimp Paint Studio a ya war wel.\nDre an ere-mañ e kavot broustoù keltiek evit GIMP.\nArc'hwelioù gwarediñ hag ezporzhiañ\nUr c'hemm bras eo al lañser nevez evit enrollañ ar restroù. Lakaet eo bet ar mentrezh XCF (mentrezh GIMP) da bouezus rak gantañ e vez miret holl roadennoù ho labourioù gant un doare difreuz. Gant al lañser Restr > Enrollañ e vez enrollet ar skeudennoù gant ar mentrezh XCF (ha mentrezhoù deveret xcf.gz ha xcf.bz2) hepken. A-benn enrollañ ar skeudenn gant ar mentrezh JPEG pe PNG, grit gant al lañser Restr > Ezporzhiañ.\nEnrollañ evel : Enrollañ ar restr e mentrezh XCF gant un anv all. Da oberiant ez a ar restr nevez.\nEnrollañ un eilad : Enrollañ ar restr e mentrezh XCF gant un anv all ivez. Ar wech-mañ e chom ar restr kentañ ar restr oberiant.\nFlastrañ anv_ar_restr a ya war wel (a-us d'al lañser Ezporzhiañ) goude ma 'z eo bet digoret ur restr nad eo ket mod XCF (JPG pe PNG da skouer). Enrollet e vez un daskemmadenn vihan eus ur restr hep mont dre an arc'hwel ezporzhiañ.\nEzhomm o do arveriaded kozh GIMP un tamm amzer a-raok kemmañ o boazioù. Kempoelloc'h eo an doare nevez ha gantañ e vo miret ouzh koll ho roadennoù ma n'eo ket bet enrollet ur restr mod XCF.\nBommoù jedoniezh e-barzh ar maeziennoù niverel\nBremañ ez eus tro da skrivañ bommoù jedoniezh evel 978 + 50 pe 978 + 100in pe 978 + 15% c'hoazh.\nLakaet eo bet kefluniadur binvioù ar voestad binvioù er Gwellvezioù.\nDilamet eo bet ar prenestr Binvioù ha lakaet ez eus bet en e lec'h un dra gevatal a vez tizhet e gwellvezioù Gimp.\nAr varrenn a ya da horolaj\nLakaet ez eus bet un horolaj e-lec'h ar varrenn da ziskouez an araokadur a oa dindan ar skeudenn.\nSkoret eo ar JPEG 2000\nBarrek eo ar JPEG 2000 da goazhañ ar skeudenn hep koll perzhded, pezh n'eo ket ar JPEG klasel barrek d'ober. Ken mat ha skañvoc'h eo ar skeudennoù mod JPEG 2000.\nLufrañ an tresadurioù diuzañ hag an treugoù\nUn dibarzh ouzhpenn da lufrañ an tresoù diuzañ ez eus gant Gimp a-benn ma vo lufroc'h an tresoù kromm.\nTapañ pajennadoù web\nTapet e vez pajennadoù internet gant Gimp 2.8. Dre Restr > Krouiñ > Diwar ar bajennad web...\nEzporzhiañ e mentrezh PDF\nA-raok e oa ret ober gant al lañser Moullañ ha kaouet un doare moullerez evel PDF Creator a-benn krouiñ restroù mod PDF. Bremañ ez eus arc'hwelioù ezporzhiañ d'henn ober. Savit ur bajennad eeun dre al lañser Ezporzhiañ pe pajennadoù lies dre al lañser Krouiñ > PDF.\nPellgargañ GIMP evit Windows\nKelennskridoù evit GIMP\nInternet, d'an 3 a viz Du 2013. Gimp Team a ginnig deoc'h GIMP 2.8.8 pedervet hizivadenn an handelv 2.8.\nInternet, d'an 21 a viz Mezheven 2013. Gimp Team a ginnig deoc'h GIMP 2.8.6 trede hizivadenn an handelv 2.8.\nInternet, d'ar 5 a viz C'hwevrer. Gimp Team a ginnig deoc'h GIMP 2.8.4 eil hizivadenn an handelv 2.8.\nReizhet ha gwellaet ez eus bet ur bern traoù e 2.8.4.\nInternet, d'an 24 a viz Eost 2012. Gimp Team a ginnig deoc'h GIMP 2.8.2 hizivadenn gentañ an handelv 2.8. Reizhet ez eus bet ur bern beugoù e 2.8.2.


Pylos (henc'hresianeg : Πύλος, Pylos), anavezet ivez en istor dindan hec'h anv italianek Navarino, zo ur gêr hag un nemos kozh e Messenia, e Peloponnesos, e Bro-C'hres. Abaoe adreizhadenn ar gouarnamant lec'hel 2011 emañ e pastell-vro Pylos-Nestoras, war un dro ar pennlec'h hag ur rann velestradurel anezhi. Kêr-benn eus proviñs Pylia e oa gwezhall. En he c'hichen emañ kêriadennoù Gialova, Elaiofyto, Sc'hinolakka, ha Palaionero. E kêr Pylos ez eus 2 561 annezad, hag er rann velestradurel ez eus 5 402 (2001).\nPylos kozh ha Pylos nevez zo daou lec'h annez ha daou gastell disheñvel, meur a gilometr an eil diouzh egile. Emañ Pylos kozh (Navarino Vecchio) e gwalarn ar bae, e-skoaz Pylos nevez zo e gevred ar bae.\nE bae Pylos ez eus bet daou emgann war vor :\nEmgann Pylos, e 425 kent J.-K. e-pad brezel Peloponnesos\nEmgann Navarino, e 1827 e-pad brezel dieubidigezh Bro-C'hres.\nFariba Zarinebaf, John Bennet, and Jack L. Davis, A Historical and Economic Geography of Ottoman Greece: The Southwestern Morea in the 18th century, Hesperia Supplement 34, Princeton, 2005. ISBN 0-87661-534-5.\nLec'hienn ofisiel Pylos (e gresianeg)\nRaktres arkeologiezh rannvroel Pylos (PRAP)\nPerseus e Pylos\nThe Pylos Project - Skol-veur Minnesota\nAdtapet diwar « https://br.wikipedia.org/w/index.php?title=Pylos&oldid=1815956 »


Pajenn:Morvan - Buez ar Zent, 1894.djvu/883 - Wikimammenn\nPajenn:Morvan - Buez ar Zent, 1894.djvu/883\n29 a Gerzu\nsant thomas a gantorberi\nepad ma chache ar bourreo dioc’h eur c’hostez, ar vamm a zalc’he stard dioc’h eur c’hostez all ; mes abarz ar fin ar bourreo a veze ato treac’h d’ar vamm. Eur skrij hag eunn druez oa guelet eunn hevelep lazerez !\nAr vugale-ze, lakeat d’ar maro dre urs Herodes, a zo bet hed ar vech henoret gant ann Iliz evel merzerien ; rak e guirionez skuillet o deuz ho goad abalamour da Jezuz-Krist, hag evel pa lavarfenn enn he blas, petra bennag n’edont ket c’hoaz enn oad da chouzout petra reant.\nAr roue Herodes ne zaleaz ket da veza skoet gant dorn Doue. Mervel a eure e kreiz poaniou ker braz ma kave d’ezhan edo ann tan e diabarz ennhan. Lod euz he gorf a ioa dija debret gant ar prenved, ha kement a flear a ioa gant he alan ma’z oa eunn donjer tostaat outhan.\nKriz e kavit Herodes, hag he hano a ra heuz d’ann holl. Mad, ann tadou hag ar mammou a zesk d’ho bugale offansi Doue dre ar skouer fall a roont d’ezho a zo c’hoaz krisoc’h eged ar roue Herodes. Rak hema ne lamaz nemed buez ar c’horf digant bugale Bethleem, hag enn eur lamet ar vuez-se digantho e kasaz ho eneou var ehun tenn d’ar baradoz. Er c’hountrol, ann tadou hag ar mammou a zesk d’ho bugale offansi Doue dre ar skouer fall a roont d’ezho a lam digantho buez ann ene, hag ho laka var hent braz ann ifern.\nann naved var ’nn ugent a viz kerzu\nSANT THOMAS A GANTORBERI, ESKOB HA MERZER\nAr zant-ma a ioa ganet e kear Loundrez e Bro-Saoz, hag a oue savet e doujans Doue gant he vamm. Goudeze e oue kaset d’ar skolach, hag erfin ez eaz da Baris da studia al lezennou.\nPa oue echu he studi ganthan, e oue kemeret da zekretour gant eunn dijentil hag a ioa o chom var ar meaz. Ann dijentil-ma a dremene he holl amzer o chaseal, ha Thomas a veze oc’h ober koumpagnunez d’ezhan. Evelse e teuaz da laoskaat eunn tammik e servich Doue ; mes\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/883&oldid=138137 »


Pajenn:Le Gonidec - Bibl Santel pe Levr ar Skritur Sakr, eil levr.djvu/123 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/123\n12. Râg ével-henn é lavar ann Aotrou : Chétu ar ré ha na oa két hô barn éva eûz ar c’hôp, a évô, a évô anézhan̄ ; ha té a vijé lézet ével pa vijez dinam ? Na vezi két lézet ével dinam, hôgen éva, éva a rî.\n13. Râk dré z-oun va-unan em eûz touet, émé ann Aotrou, pénaoz Bosra a zeûi ével eul léac’h didûd, da vézégez, ha da zistrô, ha da valloz : hag hé holl chériou a zeûi da lec’hiou didûd da-vikenn.\n14. Eur vouéz em eûz klévet a berz ann Aotrou, hag eur c’hannad a zô bét kaset étrézég ar brôadou, évit lavarout : En em strollit, ha deûit enn hé éneb-hi, ha savomp évid ar brézél.\n15. Râk chétu mé em eûz da lékéat bihan é-touez ar brôadou, hag astud étré ann dûd.\n16. Da rogoni ha balc’hder da galoun hô deûz da douellet, té péhini a choum é kéviou ar réc’hier, hag a striv évit tizout lein ar gréc’hien : ha p’az pé savet da neiz kenn uc’hel hag ann er, mé az diframmô ac’hanô, éme ann Aotrou.\n17. Ann Iduméa a vézô didûd. Kémen̄d hini a dréménô dré-z-hi a vézô saouzanet, hag a rai goab eûz hé holl c’houliou.\n18. Ével ma eo bét dispennet Sodom ha Gomorra, hag hé amezégézed, émé ann Aotrou ; na choumô dén énô, mâb ann dén na boblô két anézhi.\n19. Chétu ével eul léon a zavô eûz a herder ar Jordan oud hé c’hériou ker kaer ha ker kré ; râk mé hé lakai da rédek buhan étrézég enn-hi ; ha piou a vézô dilennet évit kâs out-hi ? Rak piou a zô hén̄vel ouz-in ? Ha piou a harzô ouz-in ? Ha piou eo ar méser-zé a éneb out va dremm ?\n20. Râk-sé sélaouit dézô ann Aotrou, en deûz kéméret diwar-benn Édom, hag ar vénosiou en deûz mennet diwar-benn tud Téman : Ia, ar ré zistéra eûz ann tropel hô lakai da déc’hout, hag a ziskarô gan̄t-hô hô holl ziez.\n21. Trouz hô disman̄tr en deûz lékéat ann douar da gréna : trouz hô garm a zô bét klévet er môr Ruz.\n22. Chétu ével eunn er a zavô, hag a nichô, hag a lédô hé ziou-askel étrézé Bosra : ha kaloun ar ré gréva eûz ann Iduméa a vézô enn deiz-zé ével kaloun eur c’hrég é gwilioud.\n23. Diwar-benn Damas. Émat hag Arfad a zô reûstlet ; ô véza ma hé deûz klévet eur gwall gélou : tûd ann arvor a zô bét kéflusket : kenn nec’het in̄t, n’hô deûz két gellet kéméroud éhan.\n24. Digalounékéet eo Damas, trôed eo oud ann tec’h, ar spoun̄t a zô kroget enn-hi : ann en̄krez hag ar gloasiou a zalc’h anézhi ével eur c’hrég é gwilioud.\n25. Pénaoz hô deûs hi dilézet eur géar ker meûleûduz, eur géar kenn dudiuz ?\n26. Hé zûd-iaouan̄k a gouézô enn hé leûriou-kéar ; hag hé holl vrézélidi a davô enn deiz-zé, émé Aotrou ann arméou.\n27. Ha mé a lakai ann tân é mûr Damas, hag hen̄ a zévô kestel Bénadad.\n28. Diwar-benn Sédar, ha diwar-benn rouan̄télésiou Asor, a zô bét dispennet gan̄t Nabukodonosor, roué Babilon. Ével-henn é lavar ann Aotrou : Savit, ha piñit a-énep Sédar, ha gwastit bugalé ar sâv-héol.\n29. Hô zeltou hag hô zropellou a gémérin̄t ; hô zinellou, hag hô holl listri, hag hô c’han̄valed a skrapin̄t évit-hô : hag hî a c’halvô spoun̄t war-n-ézhô a bép tû.\n30. Tec’hit, rédit buan, en em guzit é gwéled ann douar, tûd Asor, émé ann Aotrou ; râk Nabukodonosor, roué Babilon, en deûz kéméret dézô enn hoc’h énep, ha mennet ménosiou ouz-hoc’h.\n31. Savit kévret, ha piñit oud eur vrôad a zô é péoc’h, hag a choum héb aoun, émé ann Aotrou ; n’hô deûz na doriou, na sparlou ; hô-unan é choumon̄t.\n32. Hag hô c’han̄valed a vézô d’ar skrâp, hag hô lôd brâz a loéned d’ar preiz : ha mé hô skiñô dré bép gwen̄t, hî péré a drouc’h hô bléô é roun̄d : ha mé a zigasô ar marô war-n-ézhô eûz hô holl harzou, émé ann Aotrou.\n33. Hag Asor a zeûi da dî d’ann\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/123&oldid=162316 »\nKemmoù diwezhañ degaset d'ar bajenn-mañ d'an 15 Mae 2020, da 17:56.


Pajenn:Sales - Introduction d’ar Vuez devot.djvu/122 - Wikimammenn\nPajenn:Sales - Introduction d’ar Vuez devot.djvu/122\nec’his ar gaouen en ur c’hos edifiç o clem hac o vouela hor fautou hac hor pec’hejou ; hac en deiz ma pignas en Eê e oue henvel ouz ar filip, oc’h en em retira hac o nigeal en Eé, pehini a so evel an doen eus ar bed : en tri leac’h-mâ ec’hellomp ivez ober aviziou hon retret etouez an tracassou eus hon afferou hac hon occupationou. An Den eürus Elzear o veza bet absant pell-amser diouz e Bried devot ha chast hanvet delfina, e caças-hi betec ennâ un den expres da c’houzout penaus anezàn, hac e respontas-èn dezi ; yac’h oun manific, emezàn, va fried guer ; ha mar fell deoc’h va guelet, n’hoc’h eus nemet va c’hlasq er Chouli a gostez hor Salver douç ; rac eno e ràn va demeuranç, hac eno vezo em c’heffot ; inutil vezo deoc’h va c’hlasq un tu-all. Hemâ a ioa ur Christen mad.\nEN em retira a reomp e Doue, abalamour ma c’haspiromp varzu-ac-ennàn, hac ec’haspiromp varzu-ac-ennàn evit en em retira ennâ, en hevelep-fæçon ma teu an aspiration etrese Doue hac ar retret spirituel d’en em antreteni ha d’en em souten an eil eguile, hac an daou dra-mâ a zeu eus ar songesonou mad. Aspirit alies eta etrese Doue ;\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/122&oldid=122833 »


Pajenn:Troude ha Milin - Ar marvailler brezounek.djvu/26 - Wikimammenn\nNeuze ar map o tihuna evel euz eunn huvre, a lavaraz : — Ia, va zad, karet a ran merc′h eul labourer douar, hag o welet pegement a gemm a ioa etre he stad ha va-hini-me, petra-bennag ma teu pep stad digant Doue, evelato ne gredenn ket lavaret ger d′e-hoc′h diwar-benn ann hini a garen, gant aoun n′ho pije tamallet ac′hanoun. Bet ounn e meur a vro hag e nep leac′h biskoaz n′em euz gwelet eur verc′h ker kaer ha ker fur.\n— Mad ! eme ar roue ; e pe leac′h ema-hi o choum, ma′z inn bremaik dioc′h-tu d′he goulenn d′id evit pried ? Kalounek a lavaraz neuze d′he dad e pe du e kavche anezhi ha penaoz en doa he anavezet hen he-unan.\nAr roue, den a c′her a ieaz dioc′h-tu hep marc′hata da di ann tiek koz. O tibri he lein edo he-man p′en em gavaz ar roue a c′houlennaz ha n′oa den e-bed o choum gant-han. — Eo da, eme ann tiek ; eur verc′h iaouank am euz hep-ken ; eat eo d′ar skol. O veza n′ounn ket pinvidik ha n′e devezo war va lerc′h na madou na leve, em euz kredet e vije ar gwella d′ezhi beza desket mad. Ann deskadurez, a gav d′in, a zo evel ann heol a bella pep tevalijenn.\n— Mad a livirit, eme ar roue, hag eunn den fur oc′h, a gredann ; dre gefridi ez ounn deut d′ho kaout ; evit ho merc′h eo. Bremaik e lavarac′h n′ho poa madou na leve da rei d′ezhi ; me am euz madou braz ha mar kirit rei anezhi d′am map evit pried, e vezo euruz ; karet meurbed eo gant--\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/26&oldid=144234 »


sachañ - Wikeriadur\nSavet gant sach hag -añ.\nsachañ /ˈsaʃːã/ verb kreñv eeun (displegadur)\nDilec'hiañ un dra bennak war-zu un dra bennak.\nsachañ un dra bennak war un dra, war un den\nSachañ ar vag war an traezh.\n— [...] Anzao ouzign ; ped gueach nec'h euz ket sachet tud enn da di evit ho mezvi, ha, pa vezent mezo, ped gueach ne c'heuz ket lakeat da zourn enn ho godel evit kemeret ho guenneien ! [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 321.)\n[...] amañ a zo un dra bennak da sachañ diouzh ar mor. — (Fañch al Lae, Bilzig, Kemper, 1925, p. 110.)\nsachañ kuit :lemel kuit.\nHa hi sachañ ar gwele kuit. — (Jules Gros, Le trésor du breton parlé Deuxième Partie, 1970, p. 295.)\nsachañ war un dra bennak verb kreñv dieeun\nEmbreger un nerzh war un dra bennak war-zu un den, da skouer: sachañ war blev un den, war lost ul loen.\nBiskoazh kemend-all ! biskoazh kemend-all ! Unan o reiñ al lerenn d’ar yer, hag an hini all o sachañ hardi war lost va femoc’h !… — (Jakez Riou, An Ti Satanazet, Skridoù Breizh, 1944, p. 131.)\n— Dalc'h 'ta ! eme Jakez ar Runigoù, en ur sachañ war gordenn ar c'hloc'h bras. — (Jakez Riou, Geotenn ar Werc'hez ha danevelloù all, Al Liamm, 1957, p. 55.)\nSachañ warni : labourat start.\nSach warni ! — (Jules Gros, Le trésor du breton parlé Première Partie, 1966, p. 236.)\nYann en deus dic'houzouget e falc'h o troc'hañ raden, re e sache warni. — (Jules Gros, Le trésor du breton parlé Deuxième Partie, 1970, p. 453.)\nsachañ verb gwan\nsachañ gant an den, pe an dra:\nSach ganit!: Kemer hardizh (pa gomzer eus boued).\nSkarzhañ mat ar moged.\nSachañ a ra ma fourno gantañ. — (Jules Gros, Le trésor du breton parlé Deuxième Partie, 1970, p. 452.)\nen em sachañ verb emober\nEn em sachit alese evel ma karot ; n'eo ket me eo am eus ho taolet er poull, met n'eo ket me kennebeut eo an hini ho tenno er-maez. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 52.)\nDiegi 'm eus [oc'h] en em sachañ diouzh an oto. — (Kristian ar Braz, Kest, Keit Vimp Bev, 2009, p. 6.)\nEn em zibab.\nsachañ war ar gordenn\nsachañ an dour d'e vilin\nsachañ an dour war e brad\nsachañ ar c'harr war e gein\nsachañ ar c'hazh d'ar gambr\nsachañ ar c'hravazh war e gein\nsachañ ar fri a-dreñv\nsachañ ar moged\nsachañ d'e du\nsachañ dour d'e foenneg\nsachañ e anal\nsachañ e c'har gantañ\nsachañ e denn gantañ\nsachañ e dreid gantañ\nsachañ e groc'hen gantañ\nsachañ Loull d'e doull\nsachañ war e c'houriz\nsachañ Yann d'ar c'hrignol\nDilec'hiañ war-zu ennor\nalamaneg : ziehen (de)\nesperanteg : tiri (eo)\ngalleg : tirer (fr)\nitalianeg : tirare (it)\nkatalaneg : tirar (ca)\nsaozneg : to pull (en) , to drag (en)\nspagnoleg : tirar (es)\ntchekeg : táhnout (cs)\nEmbreger un nerzh war-zu ennor\ngalleg : se tirer (fr)\ngalleg : s'en tirer (fr)\nAdtapet diwar « https://br.wiktionary.org/w/index.php?title=sachañ&oldid=316584 »\nKemmoù diwezhañ degaset d'ar bajenn-mañ d'an 20 Mez 2021, da 09:31.


(Adkaset eus Quimper)\n63 166 ann. (2018)\n4.5.1 Eil Brezel-bed\n4.5.2 Ar gumun vras\nKouezhout a reas un nijerez Henschel Hs 126 (marilhet WNr 3170) eus an aerlu alaman (Luftwaffe) d'an 9 a viz Genver 1941 e Keraien, tost distrujet razh e voe; un nijerez alaman Junkers Ju 87 B-2 (marilhet WNr 5603) a gouezhas er gumun d'ar 21 a viz Meurzh 1941, mervel a reas an daou nijour, douaret int e bered alaman Huisnes-sur-Mer (Bro-C'hall) .\nDieubet e voe Kemper gant ar Rezistañs d'an 8 a viz Eost 1944 .\nIliz-Veur Kemper XIIIvet, XIVvet ha XIXvet kantved\nAr prefeti war vord an Oded\nE distro-skol 2020 e oa enskrivet er skolioù Diwan hag er c'hlasoù divyezhek 720 skoliad (7,4 % eus skolidi ar gumun evit a sell ouzh ar c'hentañ derez) Distro-skol ar c’helenn divyezhek e 2019\nAdtapet diwar « https://br.wikipedia.org/w/index.php?title=Kemper&oldid=1901847 »\nDernière modification le 3 Mae 2021, à 21:15\nKemmoù diwezhañ degaset d'ar bajenn-mañ d'an 3 Mae 2021, da 21:15.


Pajenn:Morvan - Buez ar Zent, 1894.djvu/829 - Wikimammenn\nPajenn:Morvan - Buez ar Zent, 1894.djvu/829\n7 a Gerzu\nsant ambroaz, eskop ha doktor\nbiskoaz da ziskar enn dro d’ezhan holl demplou ann doueou faoz. Kemeret a reaz perz ive e konsil Nisee, el leac’h ma oue koundaonet fals kredenn Arius gant tri c’hant trivac’h eskop. Mes prest goude e varvaz e Mir, er bloaz 328, enn eur lavaret ar c’homzou-ma : « — Etre ho taouarn, va Doue, me a laka va ene. »\nEtouez ann niver braz a viraklou en deuz great sant Nikolas e remerker hema dreist ar re all. Eunn hostizez e devoa lazet tri grouadur iaouank, ha lakeat ho c’horfou da zalla enn eur jarnel. Ar Zant o veza digouezet enn hoslaliri-ze a lavaraz diskouez d’ezhan charnel ar c’hig, ha raktal e reaz d’ann tri grouadur sevel ac’hano leun a vuez. Setu perak, e kement leac’h ma veler imach sant Nikolas, e veler ive eur jarnel ha tri grouadur o tont anezhi.\nAr beorien mezuz, da lavaret eo, ar re ne gredont ket anzao ho dienez dirak ar re all abalamour ma’z int bet guech all enn ho eaz ha m’o deuz marteze doare da veza atao, eo ar re a zo dina a druez. Ann aluzenn a reer d’ezho eo eta ar gaera a c’houfet da ober, hag ann dalvoudusa dirak Doue. Pebez mirit n’en deuz ket bet sant Nikolas o teuler arc’hant a benn teir guech e ti ann dijentil paour a zo hano anezhan enn he vuez ! Lakeat en deuz ann dijentil-ze da anaout Providans Doue, ha miret en deuz ouz he verc’hed den em goll ho-unan ha da goll mil ha mil asambles gantho. Setu aze petra dal eunn aluzenn great e poent hag enn amzer da dud hag o deuz mez o tiskouez ho faourentez.\nar seizved devez a viz kerzu\nSANT AMBROAZ, ESKOP HA DOKTOR EUZ ANN ILIZ\nTud Ambroaz a ioa euz a Rom ; mes he dad a oue hanvet da c’houarner e Frans goude m’oa dimezet hag eno eo e c’hanaz ar Zant er bloaz 340. D’ar mare m’edo c’hoaz enn he gavell, ec’h erruaz ganthan eunn dra zouezuz meurbed. Eunn devez m’oa kousket, he c’hinou digor-frank, e oue guelet eunn hed guenan o nijal enn\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/829&oldid=138077 »


Pajenn:Guillouzic - Bue Zant Ervoan, 1894.djvu/99 - Wikimammenn\nPajenn:Guillouzic - Bue Zant Ervoan, 1894.djvu/99\nZozon eun neubet mizio arog, kichen ar Roc’h, a c’houlennaz bean lezet da vont ive d’ober he belerinaj da Zant Ervoan. Lest a oe da vont ; hag a deuaz ar roue-ze diarc’hen, gant eun devez ien pad ar gouan, deuz ar Roc’h da Landreger ; hag ar re wele anean o tremen dre an hent n’alleint ket harz da ouelan gant true out-han, o welet he dreid o wadan, troc’het gant ar vein ; lakat a rae an dud plouz ha dillad zoken war an hent vit na vije ket ken rust, med Charlez a bellae plouz ha dillad vit derc’hel da gerzet war an douar ien ha war ar vein galet. Arri en kichen an or-dal a diskennaz war he daoulin noaz pazenno an iliz, hag en em stlejaz evelse beteg ar be, hag eno dirag relego ar zant a bedaz a greiz he galon. Ar roue-ze a zo bet dalc’hmad devot kaer da Zant Ervoan. — Ar pardon-ze, hanvet pardon Zant Ervoan er gouan a zo bet dalc’het d’ober anean eur pennad mad amzer, breman ve gret adare, med na ve ken ken kaer ha gwej-all.\nPen Zant Ervoan a oe miret barz iliz vraz Landreger lec’h a man bepred, barz n’eur voest arc’hant aouret ; he relego all a oe laket ive en boesho ; roet a oe lodenno diont-he da veur a Roue ha da veur a Eskob. — Goude ma oe losket deuz prizon ar Zozon, Charles de Blois a deuaz c’hoaz en pelerinaj da Zant Ervoan vel ar wej kentan, eur bla rog emgann Alre, lec’h ma oe lac’het. D’ar roue-man a oa bet roet relego ive, med na viraz ket anhe evit-han, eur loden anhe a roaz da Roue ar Chypr, Hug a Luzignan, he genderv, ha lodenno all da veur\na iliz en Breiz. Hen he-unan. a dougaz ar relego--\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/99&oldid=127489 »


Accueil / Skriverien / Gael BRIAND / Deuet eo er-maez « Harry Potter ha Kambr ar Sekredoù »\nGael BRIAND 30 November 2017\nAnavezet eo Mark Kerrain. Kelenner, skrivagner hag embanner, Mark zo marteze unan eus ar re a skriv ar muiañ e Breizh. 5 bloaz ’zo e oa deuet er-maez levr kentañ Harry Potter e brezhoneg troet diwar ar saozneg gantañ. An Amzer embanner en deus dibabet embann an eil levr : Harry Potter ha Kambr ar Sekredoù. Deuet eo er maez nevez ’zo.\nPobl Vreizh : 5 bloaz evit an eil levr-se. Hir eo memes tra…\nMark Kerrain : N’on ket troer a vicher, kelenner on ivez, hag ouzhpenn 12 miz a oa ezhomm d’ober al labour treiñ. Embanner al levr en deus bet poan marteze ivez : n’eo ket aes ober marc’had gant Amerikaned skragn.\nPV : Dibosupl eo chom hep anavezout Harry Potter bremañ. Perak eo pouezus dit treiñ ar levr-se e brezhoneg ?\nMK : Treiñ a ran peogwir ez eus bet goulennet diganin ober. Goude, peogwir e kredan vo lennet muioc’h eget troidigezhioù zo eus al lennegezh c’hallek… Ma c’hall lakaat un toulladig brezhonegerien yaouank da lenn en o yezh ne vo ket re fall.\nPV : Poan ’peus bet gant ar gerioù-c’hoari ijinet gant JK Rowling ?\nMK : Traoù zo a oa un tamm diaesoc’h met se a gavan plijus.\nPV : D’az soñj e vo tu da lenn an heuliadenn a-bezh e brezhoneg ?\nMK : Tri zra zo ezhomm : un troer, ha me ne vo ket hir a-walc’h ma buhez, neuze e vo ret klask unan all. Un embanner, ha n’on ket sur n’aio ket skuizh tud an Amzer gant an Amerikaned, perc’henned ar gwirioù (ret goulenn diganto). Ha lennerien. Daoust ha lennerien zo c’hoazh ? Tud zo a lavar ez eus muioc’h a lennerien vrezhoneg dre ma vez kelennet muioc’h er skolioù, tud all ez eus nebeutoc’h a lennerien levrioù en holl yezhoù.


BODADEG AR MEURZH VINTIN... - Skolaj Diwan Kemper Jakez Riou\nBODADEG AR MEURZH VINTIN...\nSkolaj Diwan Jakez Riou 2662 …\nEr mintin-mañ e oa bet roet prizioù ar c'hwizz : un dablezenn niverel da Noe hag ur mad da brenañ da Lucia ! (Skeudenn gant Gwenael)\nBep Meurzh vintin emgav en oaled evit hon holl skolajidi da 8e ha kard. Emgav sizhuniek evit kelaouiñ hag evit bezañ kelaouet. Keleier a bep seurt, gourc'hemennoù, tamalloù, sachañ an evezh war implij ar brezhoneg. Liesseurt eo danvez an dalc'hioù-se, tro-spered vat enno ha stlakadeg daouarn a-lies-wech. Hep disoñjal an deizioù-ha-bloaz laouen diouzh an degouezh ! Ur mareig kenvevañ plijus hag a bouez !


George Armstrong Custer ganet d'ar 5 a viz Kerzu 1839 ha marvet d'ar 25 a viz Even 1876 a oa un ofisour ha komandant er varc'hegiezh eus an United States Army e-pad Brezel diabarzh Stadoù-Unanet Amerika hag ar Brezelioù Indian. Desavet er Michigan hag en Ohio, Custer a oa bet degemeret e West Point e 1857, echuet en doa diplomet an hini diwezhañ eus e glasad e 1861. Pa darzhas ar brezel diabarzh, Custer a oa bet galvet da servij en Union Army.\nCuster e 1865\nCuster a c'hounezas brud vat e-pad ar brezel diabarzh. Kroget e oa bet ar stourm gantañ e-pad ar c'hentañ emgann veur, hini Bull Run d'an 21 a viz Gouhere 1861, nepell diouzh Washington D.C. Gant ma oa liammet gant un toullad ofiserien uhel e voe sikouret evit e vuhez soudard met ouzhpenn da-se e oa un ofiser marc'hegiezh mailh anezhañ. Custer a c'hounezas e breved brigader jeneral d'an oad a 23 vloaz, nebeutoc'h evit ur sizhun a-raok emgann Gettysburg. Eno e voe penn da argadenn marc'hegiezh nerzhus a dalas ouzh Lu Stadoù Kengevreet Amerika da dremen dreist flankennoù talbenn an Unvaniezh.\nE 1864, Custer a c'hounezas ur steredenn all hag a dapas e breved evit ar renk a major jeneral. E-fin ar brezel e dibenn Kampagn Appomattox, lec'h ma oa bet tu-pe-du e obererezh ha re e soudarded, Custer a oa aze pa godianas ar jeneral Robert Lee d'ar jeneral Ulysses S. Grant, d'an 9 a viz Ebrel 1865.\nGoude ar brezel diabarzh, Custer a chomas el lu en United States Volunteers gant ar renk a major jeneral betek ma vefent divodet e miz C'hwevrer 1866. Goude-se e voe lakaet d'ar renk a gabiten ha goude-se leutanant koronal er 7th Cavalry Regiment e miz Gouhere 1866. Kaset e voe e kornôg ar vro evit stourm er Brezelioù Indian Amerika e 1867. D'ar 25 a viz Even 1876, gant ma oa e-penn ar 7th Cavalry Regiment e emgann Little Bighorn war douaroù ar Montana Territory a-nep ur c'hengevread meuriadoù indianed Amerikas, e voe lazhet gant e holl rejimant (e-touez anezho daou vreur dezhañ). An emgann a zo chomet brudet e Istor Stadoù-Unanet Amerika gant al lesanv "Custer's Last Stand." An trec'h war Custer hag e rejimant a oa bet ken splan e Little Bighorn ma chomas brudetoc'h evit e holl obererezhioù brezel all.\nAdtapet diwar « https://br.wikipedia.org/w/index.php?title=George_Armstrong_Custer&oldid=1933957 »\nKemm diwezhañ d'an 3 Gen 2022 da 07:52\nKemmoù diwezhañ degaset d'ar bajenn-mañ d'an 3 Gen 2022, da 07:52.


Kaozeal:A-c'hin - Wikipedia\nN'eo ket hennezh ur pennad holloueziadurel. Gwelloc'h e vefe e gas war ar Wikeriadur pe c'hoazh klask enteuziñ danvez ar pennad-mañ gant ar pennad araogenn. Gortozet e vo seizh devezh a-raok hen ober evel merour, amzer d'an dud difenn ar fed ma rank menel ar pennad-mañ war ar Wikipedia mar fell dezhe.\n--Merour (Neal) (Kaozeal) 29 Ebr 2007 da 08:09 (UTC)\nDre chañs n'em eus ket graet ar 100 pennad bennak e oan en sell d'ober. Bianchi-Bihan 29 Ebr 2007 da 08:24 (UTC)\ngoût mat a rez n'eo ket ar Wikiepdia ur geriadur. Kentoc'h evit fiziañ er chañs e c'heller lenn ar pennreolennoù. N'eus forzh penaos, bez' ez eus ul lec'h rsis, anvet Wikeriadur ma c'hellfes sevel nouspet pennad a-seurt-se mar fell dit.Neal (Kaozeal) 29 Ebr 2007 da 08:48 (UTC)\n'maon ket klask labour (nag arc'hant ma fell dit goût).\nPa vez lod o komz eus araogennoù e oan prest d'ober kemend all gant pezh am eus studiet e brezhoneg, ha n'eo ket e sinaeg. Netra ken. Bianchi-Bihan 29 Ebr 2007 da 19:44 (UTC)\nAdtapet diwar « https://br.wikipedia.org/w/index.php?title=Kaozeal:A-c%27hin&oldid=153954 »\nKemmoù diwezhañ degaset d'ar bajenn-mañ d'an 29 Ebr 2007, da 19:44.


Danevell 23 (live Lennegezh lise) - Un torfed hep korf marv e kroaz ar gall (Skrid)\nDanevell 23 (live Lennegezh lise)\nUn torfed hep korf marv e kroaz ar gall\nA-boan ma oa diskouezet e vannoù gant an heol e jardin ar re Rouz, e Kroaz ar Gall, ma tihunas an tiegezh. Er mintin-se ne savas ket Nikolaz evit mont d'ar Skol-Veur. D'ar Sadorn n'en doa kentel ebet. Ar re all, avat, a guitae an ti an eil war-lerc'h egile gwisket ganto pep a deir stammenn hag ur vantell, kent mont da lakaat o fri er-maez. Da labourat e rankent mont. Nikolaz a chomas er gêr, e-unan-penn. Dijuniñ a reas tro dek eur, war-lerc'h bezañ dibikouzet e zaoulagad.\nMont a reas Nikolaz da vale etrezek ar c'hoad. Fresk e oa an aer, met brav an amzer. Ne oa koumoulenn ebet en oabl glas. Plijout a rae dezhañ ar c'hwez c'hwek a veze gant ar gwez hag hini ar bernioù keuneud lakaet kichen-ha-kichen. Ur c'hwez kinvi ha rousin a hillige e fronelloù.\nKistin a gave mat Nikolaz, setu e tastumas un nebeud kouezhet war an delioù marv.\nLeun a youl a oa ennañ p'edo gant hent an distro.\nErru er gêr en-dro en em stalias ouzh taol evit debriñ lein. Sioul e oa tro-dro d'an ti, ne veze klevet nemet richan al laboused. Met a-daol-trumm, petra an diaoul a glevas ! DAO !\n« Un taol fuzuilh ! » emezañ dezhañ e unan. Koulskoude ne oa ket aotreet an dud da chaseal c'hoazh. Hag ouzhpenn-se e soñje dezhañ e oa ar paoñ -se o tont eus ar c'harrdi. Setu eñ pennfollet da redek betek an nor da vont er c'harrdi. Digeriñ a reas anezhi. Ha petra 'welas ? Ur roudennad takennoù ruz-mouk a-dreuz ar sal. GWAD ! Deuet e oa disliv-holl o welet an takennoù-se, tomm e oa dezhañ ha dianalet-krenn e oa. Ur c'hwez iskis a oa er sal, ur c'hwez dous ha trenk, mesk-ha-mesk gant c'hwez kozh ha yen ar c'harrdi. Ne oa ket Nikolaz en e aez. Poan-benn ha poan-gof spontus en doa. Tomm e oa dezhañ, ha rivet e oa ivez war un dro. Ne grede ket teurel ur sell ken en diabarzh. Aon en doa e lammfe an torfedour warnañ pe un den hanter-varv, marteze. Diskregiñ a reas ar pellgomzer ha gervel an archerien buan-ha-buan da gentañ, hag e holl amezeien da zont d'e sikour. Mimi ar Vout (evel ma veze graet anezhi), a zegouezhas da gentañ he bigoudi en he blev c'hoazh hag he sae-gibellat warni nemetken. War he lerc'h edo Chan Prigent ha Sisil (den ne oueze peseurt anv familh he doa ar vaouez-se, met, trawalc'h lavaret Sisil evit bezañ komprenet). An teir c'homer a oa degouezhet da gentañ, evel-just. E gwirionez, n'eo ket anezho en doa Nikolaz ezhomm ar muiañ. Eüruzamant e tegouezhas e donton Evarzeg ur frapadig amzer war-lerc'h asambles gant an archerien. Kontet e voe d'an archerien an istor gant Nikolaz.\nNe oant ket bet o welet stad an traoù er c'harrdi c'hoazh, met binvioù a-bep seurt a oa deuet ganto da studiañ ar roudoù hag ar gwad a oa sañset bezañ chomet war-lerc'h an dorfedourien.\n« Ma Doue benniget ! » a c'harmas an teir c'homer o tont e-barzh,\n« emañ ar c'hazh o lipat gwad kristen ! » Ha setu an teir istrogellez o redek war-lerc'h ar paour kaezh Bisig gant ur valaenn kavet ganto e-kichen an nor.\nN'o doa ket ar re all (an archerien, Nikolaz hag Evarzeg), taolet an disterañ pled ouzh o cholori. O klask ar c'horf marv e oant e pep korn eus ar c'harrdi. N'e gavent ket. Ne gavent ket kenneubeut peseurt gwad e oa. Souezhet e oant gant ar c'hementad a alkool a oa er gwad.\n« Sur a-walc'h e oa mezv-dall an den ! » a lavaras an archerien.\nTout ar pezh a oa bet kavet ganto a oa ur stouf boutailh uzet un tu anezhañ. Laosket gantañ ur merk ouzh an nor.\n« Kemeret eo bet ar c'horf-marv gant an torfedour, sur a-walc'h », a soñjas an archerien p'edont o kuitaat an ti.\nA-boan m'o doa serret an nor, ma weljont ar c'hazh o trabidellañ, iskis o doa kavet gwelet ur c'hazh er stad-se, met soñjet o doa eo an teir maouez o doa lakaet anezhañ kamm evel-se.\nPa zistroas mamm Nikolaz d'ar gêr en-dro ha pa voe kontet e walleur dezhi gant Nikolaz, e tirollas Maela da c'hoarzhin. Ne c'helle ket paouez ken.\n« Ma, ken farsus-se eo ma istor ? », a soñje Nikolaz. Goulenn a reas diganti petra 'oa fentus. Met, hi, gant an daoubleget ma oa, ne c'helle rannañ ger ebet. Hegaset e oa Nikolaz gant e vamm, ken e kounnaras. Ne gomprene seurt ebet ken. Kas a reas Maela Nikolaz betek ar c'harrdi ha displegañ dezhañ abeg he c'hoarzhadenn.\n« Dec'h, emezi, em boa sanket en-dro bount ar voutailhad alkool kasis-mañ. Ya, rak hanter deuet er-maez edo gant gwask ar chug a zo enni. Gounit en deus graet ar bount-mañ hiziv, ha tarzhet eo ar voutailh, setu perak peus klevet ur pezh mell trouz hiziv, ha setu perak ivez ez eus ur roudennad takennoù ruz war al leur hag ur stouf en tu all d'ar sal ! »\nSetu penaos e oa bet diskoulmet kevrin torfed Kroaz ar Gall !\n© 1995-2002 Mona Puill-Stéphan, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Journal de Renaud Camus, jeudi 28 mars 2019\ncréée le vendredi 29 mars 2019, 19 h 43\nmodifiée le vendredi 29 mars 2019, 19 h 46Plieux, jeudi 28 mars 2019, sept heures et demie du soir. J’aime beaucoup Wikipedia, j’y ai abondamment recours et, plus étonnant encore, je lui fais relativement confiance, ~~~ ~~~~~~ ~~~~~~~’~~~ ~~’~~~~~ ~~~~ ~~~~~~~~ ~~~ ~~~~~~, ~~~ ~~’~~~~~~~~ ~~~~~~~ d’érudition.\nSi ~~~ ~~~~~~~ étonnantes de ma ~~~~~ ~~~~~~ ~~~~~~~~~~ ~~~ ~~~~~~ ~~~~~~-~~~~~~~~~~, ~~~~~~~~~~~~ ~~~ ~~~~~ ~~~~ ~~~ ~~~~ ~~~~ ~~~ ~~~~~~~~ ~~~~~~~ ~~~ ~~~~ ~~’~~~~~~~~~ ~~~~ ~~~~~, ~~~ ~~~~~ ~~~~~~~~ ~~~~~~, ~~~ ~~ a deux ou ~~~~~~ ~~~~~~ ~~ ~~~~~~, ~~’~~~~ ~~~~ ~~~~~~ ~~~~~~~~~~~~~ ~~~ ~~~~~~ ~~~ ~~~~~~~ ~~~~~~~~~~~~~~~~~, ~~~ ~~~’~~~~ ~~~~~ ~~~~~~~~~~~~~ ~~~ ~~~ ~~~’~~~~~ ~~~~~~~~ ~~~~ ~~~~ ~~~~ ~~~~ ~~~~~~~~~~ ~~~~~ mais gravement diffamatoire. ~~~ ~~~ ~~~~~~ ~~~~~ ~~~~ ~~~~, ~~~ ~~~~~ ~~~~~~ ~~~~~, ~~~~ ~~~~~~~~~ ~~~~~~~~~~ ~~~~ ~~~ ~~~~~~~~~~ “~~~~~~~~~~~”, ~~~~~~~~~~~~~~~ ~~~~~~~~~~~ ~~~~ ~~~~~~~~~ ~~~~~~~ ~~~~~ ~~~~~~~~~~~~~~~ ~~~~~~’~~~ ~~’~~~~~~~~ “~~~~~~~~~~ de la pédophilie” (!!!). ~~~ ~~~~~~ ~~ ~~~~ ~~~~~~~~~~~~~~~ ~~~~~~~~~~~, ~~~’~~~~~~ ~~~~~~~ ~~~~~~~~~~~~ ~~~~~~~~~~~ ~~ ~~~~ ~~~~ ~~~ ~~~~~ ~~~~~~~ ~~~ ~~~~~~ Remplacement.\nTout ~~~~~ ~~’~~~~ ~~~~~~~~~~ ~~~~~~~~~~~~, ~~ ~~~ ~~~~~~~, et me mets ~~~~~ ~~~ ~~~~ ~~~~~ ~~’~~~~~~~~~~~~ ~~~~, ~~~~~ ~~~ ~~~~~ ~~~ ~~~~ ~~~~, ~~~ ~~~ ~~~~~ ~~~~~~~ ~~ ~~~~~. ~~~~~ ~~’~~~ ~~~ ~~’~~~~~~~~~ ~~~~~~~~’~~~~ ~~’~~~~~~ ~~~~~ ~~~~ ~~~~~ le Wikipedia anglophone, ~~~ ~~ ~~~~ ~~~~~ ~~~~~ ~~~ ~~~~ ~~’~~~ ~~~ ~~ ~~~~~ ~~~ ~~~~~~ ~~~ Great Replacement ~~~~ ~~~~~. ~~’~~~~~~~~ ~~~~ ~~’~~~~~~~~~ ~~~~~~~~~ The ~~~~~~~~~~~ ~~~~~~~ ~~~ ~~~~~~ Replacement, ce qui ~~~~~~ ~~’~~~~~~~ ~~~~ ~~~~~ ~~~~~~~ ~~~ ~~~~ ~~~~~~ ~~~ ~~~~~~~~ ~~~~~~~~~~~~~ ~~~ ~~’~~~~~~~~~~~~. ~~~~ ~~~ ~~~~~~~~~ ~~~~~~, ~~~ ~~’~~~~ ~~~~ ~~~ ~~~~ ~~~~ ~~~ ~~~~~ mensonger : theory, far-right, racialist, conspirationnist, ~~~~. : ~~~~~ ~~ ~~~~~~. ~~ ~~~-~~~~~~~~~~~ ~~~ ~~~~~~~~ ~~~~ ~~~~ ~~~~~~~~~ ~~~~ ~~~ ~~~~~~~~~ une ~~~~~~~ ~~~~~~~~ ~~~ catholique — ~~~ ~~’~~~ ~~~~ ~~~~~~~~~ ~~’~~~~~~ ~~~~~~~ ~~~~~~~~~ parlé d’Europe blanche, ~~~~~~ ~~~ ~~~~~~~ ~~~ ~~~~~~~, ~~~~~-~~~~~, ~~~~ ~~~ ~~’~~~~ ~~~~~~ ~~~ ~~~~ ~~~~~~~~~~~~ ~~~~~~~~~~ (~~~ ~~~ ~~~~~, ~~’~~~~~~~~~, ~~~~~ ~~~~~~~~~~) ; ~~~ ~~~ ~~~~~ ~~ ~~~~ ~~~~~ ~~~~~~~~ de n’avoir jamais ~~~~~~~ ~~~ ~~~~~ ~~~~~~~~~~~~ ~~’~~~~ ~~~~~~~ catholique (~~~~~~~~~~~, ~~~~~-~~~~~, ~~ ~~~ rigueur…).\nLe ~~~~~ ~~~~~~~~~~ ~~~~ ~~~~ ~~~~~ ~~~~ ~~~~~~~~~ ~~~~~~~~~ ~~~~~~~ ~~~ ~~~~~ ~~~~~~~~~~~~ ~~~ ~~~~~ ~~~~~~~~~~~~, et répètent aveuglement ~~~ ~~~’~~~~ ~~~~ ~~~~~~~, ~~~~~~ ~~~ ~~’~~~~~~ ~~~ ~~~~~~~~~ ~~’~~~~ ~~~~~~~ ~~~~~~~~. ~~~ ~~~ ~~~ ~~~ ~~~~~~~ ~~’~~~~~~ ~~~~~~~~’~~~~ ~~~ New ~~~~~ Times, ~~~~~ ~~~ ~~~~~~, ~~~~ jugeait que le ~~~~~~ ~~~~~~~~~~~~~ ~~~~~~ ~~~~ ~~~~~~~~ ~~~~~~~~~~~~~~~~~~ ~~~ ~~~~~~~~~~~ ; ~~~ ~~~~ ~~~~~~~~~, ~~~~~ ~~~ ~~~~~~ ~~~~~~~, ~~~~~ ~~’~~~~~ ~~~~~~ ~~~~~~~~, ~~~~ ~~’~~~~~~ ~~~ ~~~~ ~~~~~~~~ ~~~~ suprémacistes blancs.\nvoir l’entrée du jeudi 28 mars 2019 et ses 8 images dans Le Jour ni l’Heure


Ar pezh a zo mat da c’hoût diwar an enezenn\nRummad kar : Vie quotidienne\nRummad : Infos touristiques\nKrouet d'an/ar 11 Ebrel 2009\nEmbannet d'an/ar 11 Ebrel 2009\nKlotadurioù : 150623\nE departamant Aodoù-an-Arvor en e bezh, n’eus nemet an enez Vriad a zo war un dro enez ha komun. Lod eo eus kanton Pempoull hag arondisamant Sant-Brieg.\nBez’ emañ er-maes da veg an Arkouest (komun Pleraneg), war-hed 2 gm (un tammig muioc’h evit ur miltir).\nKaset ha degaset e vez an dremenidi dre listri-treizh etre ar beg-se hag ar Porzh-Klos, porzh pennañ an enezenn.\nKaset e vez ar marc’hadourezhioù gant ur gobar, a ra ar mont-ha-dont etre Pempoull hag ar Porzh-Klos-se.\nEr gomun ez eus ur c’hantad a enezeier hag a enezigoù. An enezenn pennañ avat ez a div enezenn d’ober anezhi (hini ar C’hreistez hag hini an Hanternoz), bet staget an eil ouzh eben gant ur pont maen. Ur gorread a 580 devezh-arat a zo gant an enezenn pennañ-se (etre 620 ha 640 evit an enezeg en he fezh). Ober a ra, d’ar muiañ tout, 3,5 gm a hirder hag 1,5 c’hm a ledander.\nKomun adalek an 8 a viz C’hwevrer 1790, ez eo melestret an enezenn gant ur c’huzul-kêr 11 den ennañ. Lod eo eus Kevredigezh inizi ar C’huzh-heol ha gevellet eo gant komun Itterswiller (Goueled-Rhin).\nHervez niveradeg 2006, e sav ar boblañs da 438 annezer, en o mesk 169 war o micher. E-kerzh an hañv e kresk ar boblañs eus a-galz.\nBez’ ez eus war an enezenn 833 lojeis, en o mesk 195 ti-annez (23,4 %).\nGwarezet eo an enezenn e peb keñver, da skouer e anv “Lec’hioù ha monumantoù heverk naturel anat-kaer o ferzhioù arzel” (reñkadur pe enskrivadur). Evit ar wech kentañ avat, ez eo bet lakaet da dalvezout lezenn 1905, savet en-sell da wareziñ al lec’hiennoù, evit an enez Vriad. Lakaet eo bet ouzhpenn 50% eus tachenn an enezeg war roll an takadoù heverk.\nDont a ra an dour hag an tredan eus an douar bras dre gorzennoù hag orjalennoù dindan-vor. Tu ‘zo ivez da gaout ar rouedadoù pellgomz hezoug hag adsl war an enezenn en he fezh.\nMeur a servij publik a zo war an enezenn : ti-kêr, ti-post, skol gentañ.\nEvit ar yec’hed, a-hed ar bloaz, e vez soagnet an dud gant daou vedesin a labour a bep eil (asambles e-pad an hañv). Kavet e vez ivez un Ehpad (Annezadenn evit an dud kozh dindan dalc’h), stag ouzh ospital Pempoull.\nEvit ar surentez avat, ez eus war an enezenn ur greizenn a sikourioù prim, gant pomperien a youl vat. A-hed-all ez eus, war unan eus krec'hioù an enezenn, un dourellenn, war evezh eus ar sav-heol betek ar c’huzh-heol.\nDiazezet eo an ekonomiezh dreist-holl war an douristelezh, ar sevel-tier hag an artizanerezh. Bez’ ez eus ivez kalzig a dier-koñvers war an enezenn. (sellit ouzh lec’hienn ofis an douristelezh).\nEvit ar relijion ‘vat, emañ parrouz an enez Vriad dindan hini Pempoull. E dibenn bep sizhun, koulz lâret, e vez lidet un oferenn gant ur beleg o tont eus an douar bras.\nAmañ emaoc'h :Accueil --- Buhez pemdeziek --- Titouroù touristelek --- War an enezenn dre vras


(Adkaset eus Yann IV Moñforzh (dug Breizh))\nYann IV, ganet e 1339 ha marvet d’an 9 a viz Du 1399 e Naoned a oa dug Breizh er XIVvet kantved. Mab e oa da Yann Moñforzh (1294-1345) ha da Janed Flandrez (1295-1374) (“Janed ar Flamm” a veze graet anezhi ivez goude he zaol-kaer d'an 10 a viz Mezheven 1342, e Henbont). Anvet e voe da zug e 1364 ha ren a reas betek e varv e 1399. Ouzhpenn-se e e oa kont Richmond, e Bro-Saoz, ha kont Montfort-l'Amaury (1345-1399) e Bro-C'hall. "Yann V" a vez graet anezhañ gant istorourien zo, dre ma veze graet "Yann IV" eus e dad.\nMervel a reas e dad e-pad Brezel hêrezh Breizh pa oa o stourm a-enep Charlez Bleaz. C’hwec’h vloaz e oa Yann vihan d’ar mare-se. Kenderc’hel a reas e vamm da vrezelekaat ha trec’h e voe-hi meur a wech. E 1357 e krogas Yann da vrezelekaat.\nHarluet e voe e Bro-Saoz e-pad bloavezhioù da vare brezel an Hêrezh. Distreiñ a reas da Vreizh ha, gant skoazell ar Saozon, e voe trec’h war e enebourien.\nE 1364 e oa o lakaat seziz war an Alre pa voe lavaret dezhañ e oa Charlez Bleaz war-nes tagañ anezhañ. Yann Moñforzh, skoazellet gant soudarded kaset dezhañ gant ar Priñs Du, a voe trec’h war Charlez Bleaz en Alre. Kendivizout a reas gant an dugez Janed Pentevr, intañvez diwar Charlez Bleaz, a-benn skoulmañ Kentañ Feur-emglev Gwenrann e 1365, ma voe skrivet ne oa nemetañ da zug Breizh. Dimeziñ a reas gant ur c’hoar d’ar Priñs Du, ha war-lerc’h gant ur verc’h-kaer dezhañ ha ret e voe dezañ fiziout pe kadarnaat kreñvlec'hioù hag al lec’hioù tro-war-dro (evel Brest) e meur a gabiten hag e meur a aotrou saoz. Magañ a rae an noblañs disfiz outañ dre ma oa bagadoù soudarded hag aotrounez saoz e-touez e gompagnuned hag izili e c’houarnamant ha ne voe ket difennet gant an noblañsed-se pa voe taget gant roue Frañs Charlez V. Rankout a reas neuze mont en-dro da Vro-Saoz d’an harlu, o lestrañ kuit eus Brest d'an 28 a viz Ebrel 1373. Ha Charlez V da lakaat e grabanoù war an dugelezh e 1378 ha da stagañ anezhi ouzh rouantelezh Bro-C’hall, a-enep gwirioù Yann IV koulz hag a-enep gwirioù an dugez Janed Pentevr hag he mibien. Galvet e voe Yann IV neuze gant noblañsed Breizh. Distreiñ a reas da Vreizh gant ar vag dre Zinarzh, d'an 3 a viz Eost 1379, ha ren a reas en-dro war e vro.\nSkoulmañ a reas ar peoc’h gant Charlez VI, met ret e voe da Yann IV talañ ouzh Olier V Klison a oa en em savet a-enep dezhañ. Diaes e voe dezhañ ivez adprenañ Kastell Brest e 1397 digant ar Saozon a aloube anezhañ e gaou.\nda gentañ e 1355 da Vari Bro-Saoz (1344-1362), ur verc’h da roue Bro-Saoz Edouarzh III ha da Philippa de Hainaut;\ngoude e 1366 da Janed Holland (1350-1384), a oa merc’h da Domaz Holland ha da Janed Kent.\nda drede e timezas, d’an 2 a viz Gwengolo 1386, da Janed Navarra (1370-1437), merc'h da Charlez II Navarra ha da Janed Bro-C'hall. Bugale a-leizh o doe :\nUr verc’h (1388-1388)\nYann V (1389-1442), dug Breizh\nMari Breizh (1391-1446), a voe dimezet e 1396 gant Yann Iañ (1385 † 1415), kont Alençon\nMarc'harid Montfort, pe Marc'harid Breizh (1392-1428), a voe dimezet gant Alan IX Rohan\nArzhur III (1393-1458), kont Richemont, dug Breizh\nJili (1394-1412), aotrou de Chantocé\nRicharzh Breizh (1395-1438), kont Vertus, Étampes ha Mantes\nBlanche (1397- goude 1419), dimezet gant Jean IV d'Armagnac\nAdtapet diwar « https://br.wikipedia.org/w/index.php?title=Yann_IV_(dug_Breizh)&oldid=1823921 »\nKemmoù diwezhañ degaset d'ar bajenn-mañ d'an 10 Gen 2019, da 21:04.


Pajenn:Crocq - Marvailhou Kerne, 1910.djvu/105 - Wikimammenn\nPajenn:Crocq - Marvailhou Kerne, 1910.djvu/105\nAn itron a yeas drouk enni. Koulskoude, n’ouzon ket penôz, n’eo ket war he aotrou, mes war Yan eo e tiskargas he c’horfad maliz. Ha setu ma oe kaset kelou da Yan, dindan boan da veza krouget, da zont d’ar maner, en doare-man : nag en noaz na gant dilhad, na divoutou na gant e voutou, na dre er meaz an hent na penn-da-benn gant an hent, na war droad na war varc’h.\nPa glevas kement-se Katellig a oe darbet d’ezi sempla. Mes Yan ne reas ket kalz a van : « Ma n’eus nemet an dra-ze da ober, emezan, n’eo ket c’hoaz en dro-man e vezin krouget. » Ha setu hen d’en em gempenn evit mont d’ar maner.\n— « Nag en noaz na gant dilhad, emezan. Mad, aze ez eus eur roued, me ya da droï anezan en dro d’in ! Na divoutou na gant va boutou ; n’eo ket tenn, me lezo eur voutez er gear hag a gaso eben ganin ; na war droad na war varc’h ?… Just d’ar c’houls-ze azen an aotro oa o pasturi e park ar melchon, tost d’al lochen ; Katellig a yeas d’e gerc’hat, ha Yan a lammas warnan ; ha « ia » etrezeg ar maner war ar blevek diouskouarn hirr…\nAn aotrou Furzod, pa deuas Yan an Inkin dirazan en doare merket, a welas en doa kavet finoc’h egetan.\n— « Ha foei ! Yan, emezan, me a oa o sonj laza ac’hanout, rak, gouzout a rez, gaou bras ec’h eus gret ouzin oc’h ober d’in diskroc’henna va zaoud ; ha krouget e vijes bet dioc’htu zoken ; mes p’eo gwir out deut d’am c’haout egiz em oa c’hoant, e lezan ganit betek warc’hoaz, mar gellez arok neuze klask d’in kreiz ar bed. »\n— « Kreiz ar bed, aotrou ? Aman eman. Ha ma n’am c’hredit ket, klaskit eur gorden hir awalc’h evit-se. Me o jommo aman da zerc’hel eur penn, ha c’houi a yelo gant ar penn all da ober tro ar\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/105&oldid=124193 »\nKemmoù diwezhañ degaset d'ar bajenn-mañ d'an 9 Eos 2018, da 11:32.


Kleub breton - Wikipedia\nPanell gelaouiñ ouzh talbenn tavarn gozh Amaury e Versailhez.\nGraet e veze Kleub breton eus ur strollad kannaded eus Breizh. Evel ar gannaded c'hall all e oant bet galvet gant ar roue Loeiz XVI da gemer perzh e Breujoù Bro-C'hall a-benn ar 1añ a viz Mae 1789.\nKenkent hag erru e Versailhez e dibenn miz Ebrel 1789 e kustumjont en em vodañ e tavarn Nicolas Amaury, evit « breutaat en araok war an danvezioù a ranke bezañ graet war o zro er Breujoù » pa vijent liammet ouzh Breizh pe ouzh danvezioù all. Krouet e oa bet d'an 30 a viz Ebrel 1789 gant an alvokaded roazhonat Isaac Le Chapelier (1754-1794), Jean-Denis Lanjuinais (1753-1827) ha Jacques-Marie Glezen (1737-1801) peurgetket. Estroc'h evit an daou c'hant Breton a voe buan a-walc'h ha degemeret e voe dileuridi o tont eus Franche-Comté hag Anjev ivez. Dav eo klask e orin, pell kent emvod ar Breujoù e 1789, en emsav ar Fronde a oa bet gwall radikal e Breujoù Breizh gant pennoù-bras evel Loeiz ar Chalotez (1701-1785) da skouer.\nDa-heul darvoudoù ar 5 ha 6 a viz Here 1789 ha dilojadenn ar Vodadenn vonreizhañ vroadel da Bariz e teuas da vezañ "Kevredigezh mignoned ar Vonreizh", oc'h ober annez e Kouent ar Jakobined (straed Saint-Honoré), a-raok mont da Gleub ar Jakobined da vat.\n↑ An deiz a hiziv e kaver ur bank e-lec'h m'edo an davarn Amaury ; e-barzh e c'haller lenn ur banell skrivet warni : « Amañ, e 1789, edo an davarn Amaury e-lec'h ma veze dalc'het o emvodoù gant kannaded an Trede-Urzh deuet da geñver Breujoù Bro-C'hall, e-lec'h ma prezege Honoré Mirabeau ha Maximilien Robespierre alies ha ma voe boulc'het Kleub ar Jakobined. »\n↑ Ha, da c'houde, er Vodadenn vonreizhañ vroadel adalek ar 17 a viz Mezheven.\n↑ Lec'hiet e oa en niverenn 36, bali Saint-Cloud.\nAdtapet diwar « https://br.wikipedia.org/w/index.php?title=Kleub_breton&oldid=1730413 »\nKemmoù diwezhañ degaset d'ar bajenn-mañ d'an 12 Kzu 2016, da 15:56.